
DE NONNULLORUÄI ANNALIUM LIBRORUM 

ARGUMENTIS. 



Fortasse haud inutile opus erit, si virorum doctorum 
opinionibiis accurate perpensis denuo constituere conabimur, 
quaenam rerum Romanarum pars singulis Ennii Annalium 
libris adscribenda sit. Nunc non libros I — VI specto, 
quia constat fere, quae in hac carminis parte cecinerit 
poeta. Sed de ceteris libris agendum erit, praesertim quia 
Vahlenus in disputatione, quae inscripta »Ueber die Annalen 
des Ennius" inveniri potest in »Abhandlungen der könig- 
lichen Akademie der Wissenschaften zu Berlin aus dem 
Jahre 1886", de multis rebus ad hosce libros pertinentibus 
longe aliter iudicavit, quam qui ante eum annum Ennii 
Annalibus studuerunt. Cuius commentationis titulum quam- 
quam in operum ad Ennium pertinentium indice coUo- 
cavit Annalium fragmentorum recentissimus editor, L. 
Valmaggius '), tarnen in commentario eam silentio prae- 
teriit. Quotienscumque enim Vahleni alicuius opinionis 
mentio ibi facta est, editio eius anni 1854 spectatur *). 



1) Q. Ennio. I frammenti degli Annali editi e illustrati da Luigi 
Valmaggi. Torino 1900. Vid. de hac editione: Berliner Philologische 
Wochenschrift 1902, p. 295. 

2) Ennianae poesis reliquiae. Recensuit Joannes Vahlen. Li psiae 1854. 

I 



Qua ex re utrum concludendum sit Valmaggio non 
probari eas res, ad quas illa disputatione pervenit Vah- 
lenus, an alia sit silentii causa, dirimere non ausim. 
Ceterum utcumque se res habet, propter auctorem digna 
est, in qua paulisper commoremur. 

Vahlenus duos locos exhibet, quorum alter exstat apud 
Gellium (17, 21, 42), alter apud Macrobium (VI, i, 23). 
Illic legimus: »Claudium et Tuditanum consules sequuntur 
Q. Valerius et C. Mamilius, quibus natu m esse Q. Ennium 
poetam M. Varro in primo de poetis libro scripsit 
eumque, cum septimum et sexagesimum annum haberet 
duodecimum annalem scripsisse, idque ipsum Ennium 
in eodem libro dicere." 

Macrobius 1.1. haec habet: »Ennius in duodecimo*): 

Unus homo nobis cunctando restituit rem." 

Vahlenus Macrobium ceteros quoque praeconii Fabii 
versus, qui sunt: 

Noenum rumores ponebat ante salutem. 

Ergo postque magisque yiri nunc gloria claret. 

citantem fecit; hos tamen legimus apud Cic. Cat. M. 4, 
IG et de Off. I, 24, 84. 

Et alii viri docti et ipse Vahlenus, cum fragmenta in 
lucem edebat, numerum XII apud Gellium non spurium 
esse non posse putabant, quia non probabile esse videretur 
Ennium annis 172 — 169 libros XII — XVIII scripsisse. Item 
eundem numerum in Macrobii manuscriptis perperam 
scriptum esse contendebant, quia in libro XII primi belli 



1) Cod. Salisb. praebet: *in VII." 



Macedonici (200 — 196) finem et quomodo Graecia liberata 
sit, descriptum esse existimarent, ergo in eo libro de 
Fabio Maximo, bello Punico secundo insigni, loqui poetam 
non potuisse. 

Contra in dicta commentatione Vahlenus probare conatus 
est numeros illos optime recipi posse. Duabus etiam 
rationibus numerus in Gellii loco laudato servari posse ei 
videtur : nam ^t res gestas, a poeta in libro XII descriptas, 
ei occasionem dare, ut ad tempus, quo scriberet, alluderet, 
et librum XII, si separatae Annalium partis exitus esset, ei 
locum praebere, ut de se et de aetate sua loqueretur, potuisse. 

lUud in hunc modum explanari posse putat Vahlenus : 
in libro XII belli Macedonici primi finis narrabatur et 
aniio 172, cum Ennius auctore Varrone in hoc libro 
scribendo versabatur, manifestum esse potuit mox bellum 
cum rege Perseo, Philippi successore, Romanis ineundum 
fore. »Es wäre denkbar", sie legimus apud Vahlenum 
pag. 6, »dass Ennius bei Beendigung des Krieges mit 
Philipp einen Blick geworfen auf das, was in dem Augen- 
blick, da er schrieb, sich vorbereitete, und dass er in 
diesem Zusammenhang Anlass gefunden hätte, seines 
Lebensalters zu gedenken. Allein mehr als eine blosse 
Möglichkeit ist dies nicht." Id quod acrius intuenti melius 
etiam apparet. Nam si fingeremus Ennium in libro XII 
ad bellum Persicum allusisse, hoc solum dicere eum 
potuisse probabile esset: »hodie quoque indicia cernuntur, 
quae suspicionem movent mox rursus cum Macedonibus 
bellum futurum esse", vel talia. Unde Varroni efficere 
licuisset Ennium hoc scripsisse anno fere 172, eum ergo 
tunc temporis annos septem et septuaginta natum esse. 
Sed e Gellii verbis me iudice luce clarius est Varronem 
hoc voluisse Ennium in libro XII de se suisque annis 
verba fecisse. Quomodo autem eum id fecisse ad bellum 
Persicum alludentem statuamus, assequi nequeo. 



Altera ratio data esset (ut vidimus pag. 3), si liber 
XII carminis partis finis fuisset. Vahlenus putat hac via 
nobis esse proficiscendiim propter praeconium Fabii, cuius 
primum versum Macrobius 1.1. e libro XII nobis servavit. 
Hoc fragmentum Merula ') in libro VIII coUocavit. Vah- 
lenus in editione sua libro IX adscripsit, Ennium 
versus illos scripsisse in Fabii mortis *) narratione putans, 
quia Livius (30, 26) quoque Fabii mortem commemorans 
laudationem illam Ennianam adhibuerit. Quod quomodo e 
Livii verbis effecerit, non perspicio. Ibi enim haec legi- 
mus : »Eodem anno Q. Fabius Maximus moritur exactae 

aetatis ; et sicut dubites, utrum ingenio cunctator 

fuerit, an quia ita bello proprie, quod tum gerebatur, 
aptum erat, sie nihil certius est quam unum hominem 
nobis cunctando rem restituisse, sicut Ennius ait." For- 
tasse culpa est in me, sed fateor me non intelligere versus, 
de quibus agimus, apud Ennium in P'abii mortis com- 
memoratione exstare debuisse, quia Livius ad eos in illo 
rerum contextu alluserit. Eodem iure e Cic. Cat. M. 4, 
IG concludas licet Ennium hos versus in narrationem 
pugnae, in qua contra Hannibalem Fabius cunctandi arte 
sua usus est, inseruisse ; ibi enim legimus : »Hie et bella 
gerebat ut adulescens, quum plane grandis esset, et Han- 
nibalem iuveniliter exsultantem patientia sua molliebat, 
de quo praeclare familiaris noster Ennius : Unus homo 
nobis e. q. s." L. Mueller ^) Merulam secutus in libro VIII 



1) Q. Ennii, poetae cum primis censendi, Aonaliuni libb. XllXquae 
apud varios scriptores superant, fragmenta^ conlecta, composita, inlustrata 
ab Paullo G. F. P. N. Merula. Lugduni — Batavorum 1595. — cf. 
p. 463 sq. 

2) Mortuus est anno 203. 

3) Q. Ennii Carminum Reliquiae. Accedunt Cn. Naevi Belli Punici 
quae supersunt. Emendavit et adnotavit Lucianus Mueller. Petropoli 1885. 

fragmentum reposuit, in quo etiam apud Baehrensium ') 
et Valmaggium inveniri potest. 

Sed in disputatione, de qua nunc agimus, numerum 
apud Macrobium servandum putat Vahlenus et, ut iam 
monui, hisce versibus commotus est, ut apud Gellium 1.1. 
quoque numerum XII retineat. »Als Endbuch, sie disserit 
pag. 7, eines selbständigen Theiles der Annalen würde 
das XII. Buch dem Dichter wie zu einem Hinweis auf 
sein eigenes Leben, so zu einer riickblickenden Betrach- 
tung der grossen Männer der Vorzeit Spielraum gewährt 
und in einer solchen die Verherrlichung des Fabius ange- 
messenen Platz gefunden haben." 

Dein ad hanc sententiam illustrandam fragmentorum 
seriem exhibet, quae partim ad eam libri XII epilogi par- 
tem pertineant, in qua de se locutus sit Ennius, partim 
ad alteram, in qua clarorum virorum memoriam repetierit. 

Sic frustula coUegit haec : 

Moribus antiquis res stat Roxnana virisque '), 

qui versus meo iudicio non nisi in oratione aliqua vel in 
totius carminis fine adhiberi potuit. Deinde versus^ qui sunt : 

Septingenti sunt, paullo plus aut minus, anni, 
Augusto augurio postquam inclita condita Roma ^j. 

quibus diversi loci assignari possunt. Sequitur versus M. 
Curium, hello Tarentino insignem, spectans : 

Quem nemo ferro potuit superare nee auro ^) 



1) Fragmenta poetanim Romanorum. CoUegit et emendavitAemilius 
Baelirens, Lipsiae 1886. 

2) Ann. 425 (ed. L. Miieller). 

3) // 423 sq. 

4) ,/ 214. 



Dubitanter fragmentum »Scipio invicte ^)" addidit. In 
aliam partem haec congessit fragmenta : 

Hie ut fortis equus, spatio qui saepe supremo 
Vicit Olympia, nunc senio confectus quiescit *), 

de qutbus versibus infra disputabimus. Sequitur versus, 
quo Romana se donatum esse civitate laetus exclamat 
poeta : 

Nos BumuB Romani, qui fuimus ante Rudini ^). 

Postremo hoc loco exstitisse versus putat, quos Servius 
spectabat, ad Aen. VII, 691 adnotans : »ab hoc (i. e- : 
a rege Messapo) Ennius dicit se originem ducere, unde 
nunc et cantantes inducit eius socios et eos comparat 
cycnis." 

Quam incerta sit haec argumentatio, nemo non videt. 
Quamquam igitur Vahlenus p. 10 scribit : »So ergiebt 
sich, indem wir das Gerolle zusammensuchen, die Vorstel- 
lung eines reichhaltigen Epilogs dieses Buches, der mit 
dem Rückblick auf die Helden Roms ein Bild des Dichters 
verband," tamen statim addit : »Doch wieviel man von 
dem, was ich zur Verdeutlichung meiner Vorstellung 
zusammenlese, abziehen mag, immer bleiben die beiden 
aus dem XII. Buche citierten Bruchstücke übrig, die, soll 
die Ueberlieferung bestehen, eine Erklärung verlangen ; und 
diese meine ich für beide gemeinsam darin zu finden, dass 
dieses Buch einen vorläufigen Abschluss des Werkes ge- 
bildet habe." 

In transitu observo nihil prohibere, quin statuamus 
Fabii praeconium in libro XII a poeta scriptum esse, si 



1) Ann. 345. 

2) „ 481 sq. 

3) „ 431. 



facimus in oratione aliqua adhibitum esse. Ergo si cum 
Vahleno putas numerum XII apud Macrobium 1. 1. recte 
esse traditum, non obloquor, quamquam versus illos ibi 
potius exspecto, ubi Fabii laudes canere debuit Ennius, 
in libro igitur VIII. 

Postquam quomodo fieri possit, ut Gellii et Macrobii 
locis laudatis numerum XII retineamus, ostendisse sibi 
Visus est Vahlenus, restat, ut demonstret a libro XII car- 
minis partem finem habuisse. Id quod hunc in modum 
facere tentat. Putat enim Ennium materiem historicam 
per trinos libros disposuisse ita, ut libri I — III continerent 
regum tempora, libri IV — VI bella Itala et Tarentinum, libri 
VII — IX bella Punica, libri X — XII bellum cum Philippo, 
rege Macedoniae, gestum et Graecam liberatam, libri 
XIII- — XV bellum Antiochi et, quod ex hoc ortum erat, 
Aetolicum. De librorum XVI — XVIII argumentis nihil pro- 
fert. Quam opinionem minime stabilem esse apparebit. 

Sed fac veri esse simile : ideone statuendum est in ipsius 
libri XII fine, in quo non admodum gravis historiae Roma- 
nae pars descripta erat, Ennium fuse de suis rebus egisse 
et putasse ibi aptam sibi dari occasionem, ut rerum gesta- 
rum memoriam repeteret atque illustrium virorum censum 
ageret? Accedit, ut Vahlenus sibi persuasum habere vide- 
atur Annales inde a libro XVIII flnem habuisse, id quod 
tamen nequaquam constat. Hoc quoque admittendum essset, 
si cum Vahleno faceremus Ennium librum XII tali epilogo 
instruxisse, qualem novimus, statuente, poetam, ad tempus 
certe, epos ad finem perductum esse existimasse atque in 
lucem edidisse, id quod, si huius rei rationem habemus 
secundum Vahlenum libros XIII — XVIII ultimo vitae 
triennio a poeta absolutos esse, non veri est simile. Hoc 
volo: si liber XII anno 172 scriptus est, fieri non potuit, 
ut sequentium librorum compositionem diutiüs differret 
Ennius. 

Cur autem concedere non possimus hosce libros a poeta 
inde ab anno aetatis sexagesimo septimo scriptos esse, 
infra apparebit. Qua re sola demonstratum esset librum 
XII non anno 172, sed anterius scriptum esse, ergo certo 
certius esse apud Gellium 1. 1. numerum XII perperam 
traditum esse. Sed coniectura quoque Vahleni Ennium 
Carmen suum in trium librorum partes divisisse, non ab 
omni parte certa esse videtur. Et si demonstrare possumus 
dispositionem illam non e mente Ennii fuisse, una dilabi 
Vahleni sententiam de carminis parte in libro XII sub- 
sistente deque poeta hunc librum eiusmodi epilogo, qualem 
vidimus, claudente, non est cur dicam. 

Ut vidimus, Vahlenus, ut antea in editione sua, in 
libris VII — IX bella Punica descripta esse persuasum habet. 
L. Mueller primus fuit, qui de hac re alia proferret '). Putat 
enim belli Punici secundi narrationem decimum quoque 
librum occupasse. Mihi non monendum est, nisi opinionem, 
quam de libro duodecimo concepit, dilabi velit Vahlenus, 
ei antiquam rationem iam a Merula originem trahentem 
vindicandam esse. Tamen Muellerii opinionem non reicien- 
dam esse videbimus. Primum enim admodum veri est 
simile Ennium multum fuisse in bello illo narrando, cuius 
eventus tanti momenti populo erant Romano ; si praeterea 
statuimus huius belli descriptionem inde a libro IX finem 
habuisse, non capimus, quibus rebus narratis librum XII 
compleverit poeta *). Ut alii, sie Mueller quoque hanc 
quaestionem dirimi putat loco Ciceronis, quem legimusin 
Bruto, c. XV : »Quem vero exstet eloquentem fuisse et 
ita esse habitum, primus est M. Cornelius Cethegus, cuius 



1) Quintüs Knnius. Eine Einleitung in das Studium der römischen 
Poesie. St. Petersburg 1884. — cf. p. 169 sq. 

2) Teuffelius quoque, Rom. Literaturgeschichte p. 158, ed. 1872, sin- 
gulorum librorum argumenta paucis persequens post libr. XII posuit 
interrogationis Signum. 



eloquentiae est auctor, et idoneus quidem mea sententia, 
Q. Ennius ; praesertim cum et ipse eum audiverit et 
scribat de mortuo ') ; ex quo nuUa suspicio est amicitiae 
causa esse mentitum. Est igitur sie apud illum in nono 
ut opinor annali: 

Additur orator Cornelius soaviloquenti 
Ore Cethegus Marcus Tuditano collega 
Marci filius — ww — ww — ww ^^ 

et oratorem appellat et suaviloquentiam tribuit, quae nunc 
quidem non tam est in pleiisque (latrant enim iam quidam 
oratores, non loquuntur) ; sed est ea laus eloquentiae certe 
maxima : 

— ^=^ is dictust ollis popularibus olim, 

Qui tum vivebant homines atque aevum agitabant, 

Flos delibatus populi 

probe vero ; ut enim hominis decus ingenium, sie ingeni 
ipsius lumen est eloquentia, qua virum excellentem prae- 
clare tum illi homines florem populi esse dixerunt 
»suadaeque meduUa". At hie Cethegus consul cum P. Tu- 
ditano fuit hello Punico secundo, — modo plane annis 
CXL ante me consulem." 

Si Cicero hosce versus e nono citans annali non erravit, 
sequitur — quod Mueller quoque concedit — belli Punici 
secundi narrationem in eo libro substitisse, quia Cethegus 
anno 204 consul erat et post eius magistratum tres modo 
annos bellum duravit. 

Sed Mueller non iniuria observasse mihi videtur facile 
fieri potuisse, ut Cicero erraret, idque e verbis ut opinor 
additis apparere. Secundum Vahlenum »dienen sie nur 
dem Scheine wirklichen Gesprächs und könnten im 



1) Cethegus mortuus est anno 196; cf. Liv. 33, 42. 

schlimmsten Falle nur beweisen, dass Cicero, der viele 
Verse des Ennius im Kopf hatte, nicht nachgeschlagen, 
nicht auch schon, dass er sich geirrt habe (pag. 15)." — 
Quid ? si Cicero Annales ipsos non inspexit, nonne facile, 
quod ad libri numerum attinet, errare potuit ? Et eum 
Ennium non inspexisse hac quoque ex re elici posse mihi 
videtur, quod numquam alias Ennii annales citans libri 
numerum addat ; accedit, ut si nostro loco revera fecisset, 
ea quoque quae exstiterunt inter versum tertium quartumque, 
transscripsisset. Rationen! citandi, qua nostro loco usus 
est Cicero, documento esse puto eum Ennium non adiisse, 
unde sequitur negandum non esse facile fieri potuisse, ut 
versus e nono esse annali dubitanter scribens erraret. 

Ciceronem et alias perperam citavisse duobus exemplis 
allatis ostendit Mueller. Epist. ad Att. XII, 6, 3 haec 
leguntur: »Tantumne ab re tua est oti tibi, ut etiam 
Oratorem legas? macte virtutel mihi quidem gratum est 
et erit gratius, si non modo in libris tuis, sed etiam in 
aliorum per librarios tuos Aristophanem reposueris pro 
Eupoli'^ Cicero enim, Orator 29, Eupolim scripserat, 
ubi Aristophanem debuerat. Quod ad erratum Atticus 
eius animum advertisse videtur. 

Alterum exemplum invenitur Gell. N. A, XV, 6. — 
Sed etiamsi numerum libri a Cicerone recte scriptum 
esse putas, nihilominus fieri potuisse admittas licet, ut 
belli Punici secundi narratio decimum quoque librum 
occuparet. Nam nihil impediebat, quominus Ennius 
Ultimi huius belli triennii rebus gestis totum librum 
insumeret. Ad bellum Antiochi (192 — 189) describendum 
duorum etiam librorum spatio ei opus erat! Nonne fuse 
belli prosperos eventus commemoraverit ? Si usquam, hie 
locus erat virorum eximiorum, qui hostem perniciosum 
ad extremum oppresserant, iterum monendi. Huic loco 
egregie conveniret praeconium Fabii. 

Fortasse aliquis rogabit : »quadrantne quae e libro decimo 
servantur fragmenta aeque narrationi rerum ultimis belli 
Punici secundi annis gestarum ac Macedonici initio?" 
Responsum inveniet apud L. Muellerium 1.1. — Nullum 
libri decimi frustulum eiusmodi est, ut belli Macedonici 
soli narrationi adscribi possit. Nam fragmentum Leucatam 
campsant,, quod Priscianus 906 e decimo libro citavit, 
duo Codices libro XI tribuunt. 

Porro quod a Prisciano 556 e libro X traditum est 
fragmentum : 

iDsignita fere tum milia militam octo 
Duxit delectos, bellum tolerare potentes, 

quos versus Merula composuit cum verbis Livii 32, 9 '), 
secundum Muellerium Scipionem minorem quoque spec- 
tare potest, qui auctore Livio 28, 46, i profectus in 
Siciliam est XXX navibus longis voluntariorum Septem 
ferme tnillibus in naves impositis. 

Si Merula verum vidit, apud Priscianum 1. 1. numerus 
X in XI mutandus est. Tamen non cauti esse critici mihi 
videtur, si. tale fragmentum, quäle est, de quo nunc loquor, 
conveniat cum loco aliquo Livii aliusve, ex illa simili- 
tudine efficere, in quo rerum contextu olim exstiterit. 
Certe summam adhibendam esse prudentiam fragmentum 
docere potest, quod nobis tradidit Priscianus : 

Omnis mortalis victores cordibus imis 
Laetantes, vino curatos somnus repente 
In campo passim moUissimus perculit acris. 



1) § 1 : Consulem T. Quinctium ita habitodilectu, uteosferelegeret, 
qui in Hispania aut Africa meruissent spectatae virtutis milites e. q. 
s. et § 6: Et T. Quinctius maturius quam priores soliti erant consules, 
e Brundisio cum tramisisset, Corcyram tenuit cum octo mäibus peditum 
equitibus octingentis. 

Hoc enim fragmentum ad Histros post Romanorum ca- 
strorum, quibus praeerat consul anni 178 A. Manlius 
Vulso, expugnationem pelliculam curantes et, cum vino som- 
noque mersi essent, a Romanis oppressos(cf.Liv.4i, 2, 12 sq.; 
4, 4 sq.) referre non dubitares, nisi apud Priscianum 647 
et 696 e libro XII citatum esse invenires. 

Ad sententiam suam stabiliendam haec addidit Mueller 
1. 1. p. 170: »Auch passt die Stelle offenbar besser auf 
Freiwillige als auf gesetzmässig aus erprobten Veteranen 
ausgehobenen Soldaten, für welche die Bezeichnung bellum 
tolerare potentes sehr sonderbar wäre." Equidem non video, 
cur veteranos belli molestiis pares esse dicere non liceat. 

Pag. 16 Vahlenus de versibus a Gellio 18, 9, 2traditis: 

Insece, Musa, mihi, Romanorum induperator 
Quod quisque in hello gessit cum rege Philippe, 

scripsit haec : »leider sind sie ohne Buchzahl angeführt". 
Ergo non omnino ei persuasum esse videtur belli Punici 
secundi memoriam in libro IX finitam esse. Nam si hoc 
constaret, quin versus illi in libri X initio locum habuis- 
sent, nemo dubitaret. 

Ut modo dixi : mihi admodum veri simile esse videtur 
bellum Punicum secundum in tribus libris descriptum esse^ 
Quod si revera factum est, Vahlenum iniuria contendisse 
poetam materiam suam per trinos libros disposuisse quivis 
intelligit. Unde hoc quoque sequitur eum perperam suspi- 
catum esse libros I — XII separatam carminis partem fuisse 
et Ennium huic pa^i epilogum adiecisse, de cuius argu- 
mento iam satis disputavimus. 

Sed etiamsi Muellerio concedere nolis in libro X belli 
punici secundi finem cecinisse poetam : aliis modis demon- 
strari potest Vahlenum numerum XII apud Gellium 1.1. 
retinentem erravisse. Quominus enim Ennium anno demum 
172 in libro XII scribendo versatum esse putemus, pro- 

hibet Cicero, qui in orat. pro Archia 22 haec profert : 
»Carus fuit Africano noster Ennius, itaque etiam in sepulcro 
Scipionum putatur is esse constitutus ex marmore, cuius 
laudibus certe non solum ipse, qui laudatur, sed etiam 
populi Romani nomen ornatur. In caelum huius proavus 
Cato tollitur : magnus honos populi Romani rebus adiun- 
gitur. Omnes denique illi Maximi, Marcelli, Fulvii non 
sine communi omnium nostrum laude decorantur. Ergo 
illum, qui haec fecerat, Rudinum hominem, maiores nostri 
in civitatem receperunt : nos hunc Heracliensem, multis 
civitatibus expetitum, in hac autem legibus constitutum, 
de nostra civitate eiciemus ?" Unde luce clarius est Ennium 
civitate romana donatum esse, postquam Maximos, Mar- 
cellos, Fulvios in Annalibus suis celebraverat, ergo libros 
I — XV ante annum 184, si non in lucem editos, scriptos 
certe esse. Videbimus enim expeditionem Aetolicam, cui 
praeerat M. F u 1 v i u s Nobilior, amicus patronusque 
poetae nostri, in libro XV celebratam esse. 

Risum movent, quae Vahlenus pag. 37 in nota scripsit. 
Legimus ibi : »Was Cicero in der Rede pro Archia 9, 22 
sagt, kann nichts beweisen. Wer daraus schliessen wollte, 
dass Ennius schon vor 570 (184) den grössten Theil seiner 
Annalen ausgeführt haben müsse, würde mit Varro in 
.CoUision gerathen, der ihn 582 (172) am XII. Buch 
arbeiten lässt." Quivis videt eodem iure in hunc modum 
disputari posse: »Qui numerum XII apud Gellium recte 
scriptum esse putat, Ciceronis loci vim ignorat, e quo 
sequitur maiorem Annalium partem ante annum 184 non 
perfectam esse non posse." 

Cum sciamus, quam saepe numerorum notae vitiose 
traditse sint (id quod profecto facile est intellectu), cautius 
esse mihi videtur, si Ciceronis auctoritatem pluris facimus, 
quam numerum aliquem apud Gellium inventum. Non 
enim hoc quaeritur, Varrone recte citaverit, sed rectene 



tradiderint libri numerum Gellii Codices, id quod non ita 
se habere me ostendisse puto. Vahleno igitur disputationem 
in hunc modum finienti: »mir kam es darauf an, dem 
allgemein verworfenen Zeugniss des Varro über das XII. 
Buch zur Anerkennung zu verhelfen und (ich) meine 
diesen Zweck durch den versuchten Nachweis der Anlage 
und Gliederung des Ennianischen Epos erreicht zu haben", 
adsentiri non possum. Nobis enim apparuit numerum XII 
apud Gellium vitiose traditum esse et Fabii praeconium, 
etiamsi in libro XII legeretur, in tali epilogo, qualem vult 
Vahlenus, exstitisSe minime esse necessarium. 

Quoniam vidimus infirma esse argumenta, quibus fretus 
Vahlenus autumavit Ennium Annales XIII — XVIII ultimo 
vitae triennio absolvisse, non mirabimur, si quae ex hac 
sententia conclusit, aeque reicienda esse apparebit. Vide- 
amus quae scripsit pag. 36: »Da drei Jahre für sechs 
Bücher ausreichend waren, werden für zwölf Bücher zehn 
Jahre nicht zu gering sein, und lassen wir den Ennius um 
den Anfang der siebenziger Jahre , des sechsten Jahr- 
hunderts mit seiner epischen Dichtung beginnen, möchte 
der Ansatz kaum einem erheblichen Bedenken begegnen", 
et pag. 37 legimus: »Wenn Ennius nicht lange nach 570 
(184), als er die Mitte der fünfziger Jahre überschritten 
hatte, Hand an sein episches Werk gelegt hat (auch 
Naevius hat das Bellum Punicum in seinen späten Jahren 
gedichtet), so konnte er für 15 Bücher und darüber den 
Stoff übersehen und auf die Bücher vertheilen etc." 

Vix dicere opus videtur haec quoque pugnare cum 
Ciceronis loco, quem ex oratione pro Archia citavi, e quo 
apparet libros I — XV ante annum 184 scriptos esse. Alias 
quoque ob causas fieri non posse, ut Ennius tot annos 
natus epos scribere coeperit, apparebit infra. 

Vahleno iudice si hoc teneres Ennium non ante annum 

184 Annalium initium fecisse, sententiam tuam stabilire 
posses fragmento, quod iam citavimus ^): 

Additur orator Cornelius suaviloquenti 
Ore Cethegus Marcus Tuditano coUega 

Marc! filius 

. • . . is dictust ollis popularibus olim, 
5 Qui tum vivebant honiines atque aevum agitabant, 

Flos delibatus populi suadaeque medulla, 

Si enim faceremus librum nonum, in quo secundum Vah- 
lenum hi versus exstiterunt, annis fere viginti quinque 
post Cethegi consulatum (204), anno igitur 179, scriptum 
esse •), verba ollis popularibus olim satis superque explicata 
essent, ut videtur Vahleno. Meo tarnen iudicio haec verba 
aeque perspicua vel, si hoc mavis, obscura sunt, sive libros 
I — XV ante annum 184 (librum IX ergo, e.g., anno 188) 
scriptos esse, sive post illud tempus putas. Mihi hisce 
verbis indicari videtur Ennium recentioris esse saeculi sibi 
visum esse, et mox postquam Romam venit, linguam 
latinam recreasse, et propterea tempus, quod nondum 
viginti abhinc annos erat, procul abesse hominesque, qui 
tunc vivebant, linguamque, qua utebantur, priscioris esse 
aetatis ei videri \ Quam sententiam stabiliri puto ipsius 
poetae verbis, quae attulit Cicero (Brutus 19, *j6\ i'8, 71; 
Orator 47, 157; 51, 171; de div. I, 50, 114). Sunt versus 
editionis Muellerianae 226 sqq.: 

Bcripsere alii rem 

Vorsibus, quos olim Fauni vatesque canebant ; 



1) De hoc fragmento vide etiam pag. 

2) Vahlenus plane inutüiter observavit librum IX post annum 196, 
quo mortuus est Cethegus, scriptum esse. Hac de re nemo umquam 
dubitaverat. 

3) In literis belgicis similia observari possunt. 

Cum neque Musarum scopulos 

.... nee dicti studiosas quisqaam erat ante hunc. ^) 
5 n s ausi reserare 

Huc facere duos locos Ciceronis quoque, quos legimus 
in Bruto, g 6o et § 78, puto. Verba describere libet : 
»lUius (i. e. Cethegi) autem aetatis qui sermo fuerit ex 
Naevianis scriptis intelligi potest. His enim consulibus 
(Cethego et Tuditano)^ ut in veteribus commentariis scrip- 
tum est, Naevius est mortuus." »lam enim (i. e. C. Sulpicii 
Galli aetate, qui anno 166 consul fuit) erat unctior quae- 
dam splendidiorque consuetudo loquendi ; nam hoc prae- 
tore ludos Apollini faciente, cum Thyesten fabulam 
docuisset, Q. Marciö Cn. Servilio consulibus mortem obiit 
Ennius." 

Si quaeritur, quomodo numerus XII apud Gellium LI. 
mutandus sit, statim hoc responderi potest : »aut in XVI, 
aut in XVII, aut in XVIII" ; nam libri I — XV ante annum 
184 scripti sunt. 

Baehrensius in XVI mutavit. Putat igitur anno demum 
172 Ennium opus suum continuasse eumque principio in 
animo habuisse libro XV epos claudere. Poetam ob causam 
peculiarem librum XVI scripsisse e Plin. n. h. VII, 28, 10 1 
patet, ubi legimus : »Q Ennius T. Caecilium Teucrum 
fratremque eius praecipue miratus propter eos sextum 
decimum adiecit annalem." Quo de loco infra disputan- 
dum erit. Tunc una videbimus non verisimile esse librum 
XVI anno demum 173 scriptum esse. 

Restat ergo, ut numerorum XVII et XVIII alterum pro- 
bemus. L. Mueller putat e Plinii verbis citatis apparere 



1) Vulgo pronomen quisquam e versu 4 in praecedentem transtule- 
runt, post vocabulum scopulos posuerunt versarnque verbo superarat 
supplerunt. Quam incerta sit haec ratio, quam nuUa traditio defendit, 
dicere supervacuum est. cf. Bergk, Kl. Sehr. I, p. 273 sqq. 



librum XVI separatim in lucem esse editum, ergo Itbrum 
XVII novo prooemio praeditum fuisse ; porro Ennium anno 
172 denuo Annales continuasse et librum XVII scripsisse, 
quia tunc manifestum esset bellum Persicum appropinquare, 
quod poeta in Carmen suum recipere vellet. Cum tamen 
anno 169 poeta mortuus sit, illius belli narrationem absol- 
vere non potuit. In libri XVII prooemio poeta de aetate 
sua egisse videtur L. Muellerio et fortasse lectorem allocutus 
esse bis verbis : »iam annos sexaginta septem natus sum *) ; 
sed satis firmum me sentio ad epos meum continuandum." 
Mueller in hoc rerum contextu Fragment um posuit, 
quod tradidit Cicero Cat. M. 5, 14: 

Sicut fortis equus, spatio qui aaepe supremo 
Vicit Olympia, nunc senio confectus quiescit. 

Ennium hisce versibus de se locutum esse ex iis patet, 
quae Cicero addidit: »equi fortis et victoris senectuti 
comparat suam." 

Baehrensius in Fleck. Ann. 1882, p. 402, pro sicut 
legendum esse hie ut, quod Mueller et Valmaggius in 
editionibus suis receperunt, comprobare studuit. Pronomen 
htc poetam designat, ut in versu : »nee dicti Studiosus 
quisquam erat ante hunc^ Necessariam hanc mutationem 
esse ut concedam, Baehrensii argumenta mihi persuadere 
non potuerunt. 

In hisce versibus, si in libri XVII prooemio exstiterunt, 
aliquid mutandum esse nemo non videt. Nonne enim 
mirum esset, si poeta opus continuaturus se compararet 
equo, qui saepius victoria in curriculo reportata senecta 
confectus tandem merito donatur otio? NuUus igitur dubio, 



1) Mueller, Q. Knuius p. 187, observat Ennium fortasse scrip- 
sisse: ;^annos uno plus undecies sex." Potuit etiam: .yannos Septem et 
decies sex." 

quin Mueller iure nunc in non mutaverit '). Si nunc 
retinetur, hos versus in perfecti operis fine, ubi poeta 
lectori valedicit, exstitisse quivis perspicere debet. 

lam Columna *) hos versus cum Sophoclis Electrae 
comparavit sequentibus (25 sqq.): 

äAA' ip^h ovq €<mj(r€Vf x. r. A. 

His quoque verbis Muellerii emendationem comprobari, 
licet ipse non viderit, negari non posse puto. 

Etiam rerum contextus in quo Ennii versus apud 
Ciceronem leguntur, non nunc, sed non poscit. Videamus 
modo, quae Cicero 1. 1. scripsit: »Sua enim vitia insipientes 
et suam culpam in senectutem conferunt ; quod non 
faciebat is, cuius modo mentionem feci, Ennius : sicut 
fortis equus e. q. s." Fieri non posse puto, ut in verbis 
poetae, quae Cicero ad opinionem suam comprobandam 
citavit, contendatur senectute homines enervari. 

Ut iam dixi, versus illi optime in fine libri XVIII 
exsistere potuerunt (tunc nunc servandum esse observato 
non opus est), si poeta ibi lectoribus valedixit. Ennio ibi 
aptam occasionem praeberi, ut de se deque sua aetate 
loqueretur, facile est intellectu. Tunc cum Merula apud 
Gellium 1. 1. pro XII legendum sit XVIII {duodevicesitmim 
pro duodecimum), Tamen quominus hac via progrediamur 
multa prohibent. Nam primo Ennius anno 172 non 
ingenii socordia ignaviaque a labore deterrebatur, ut 



1) Valmaggius neque auctoris nomine allato neque e coniectura 
natum monens non recepit. 

2) Q. Ennii poetae vetustissimi quae supersunt fia^menta ab 
Hieronymo Columna conquisita, disposita et explicata. Neapoli i590. — 
cf. p. 215. 

testari potest Cic. Brut. 78, quem locum pag, 16 iam ex- 
hibui. Deinde in versibus, de quibus agimus, nunc in non 
mutandum esse docet rerum contextus, in quo apud 
Ciceronem leguntur, ita ut iam hanc solam ob causam 
fieri nequeat, ud ad eam Annalium partem referantur, ubi 
poeta lectori valedixerit. Postremo non verisimile est En- 
nium Carmen suum absolvisse. 

Cum igitur, ut infra demonstrabo, liber XVI ante annum 
172 scriptum esse constet neque veri sit simile Ennium 
eo anno, tribus ante mortem annis, epos libro XVIII 
finivisse, nihil restat, quam ut cum Muellerio statuamus 
poetam anno 172 in libro XVII scribendo versatum esse, 
hunc librum prooemio praeditum fuisse, apud Gellium 1. 1. 
ergo numerum XII esse mutandum in XVII. 

In eadem disputatione Vahlenus fuse (p. 18 — 35) de 
librorum XV et XVI argumentis disseruit et ea, quae 
Bergkius, Havetus, L. Mueller (quorum conclusiones Baeh- 
rensius et postea Valmaggius quoque, quod ad summam 
attinet, approbaverunt) de illis proposuerunt, impugnavit. 

Ut iam Merula perspexit, liber XV praecipue bellum, 
quod M. Fulvius Nobilior anno 189 contra Aetolos gessit, 
enarrabat, in qua expeditione Ennius ducem illum comi- 
tatus est; cf. Cic. Brut. 79: (»Q. Nobilior Marci filius) qui 
etiam Q. Ennium, qui cum patre eius in Aetolia milita- 
verat (?), civitate donavit," Veri simile est tunc Annalium 
partem iam in lucem editam fuisse (secundum Muellerium 
libros I — VI), qua poeta innotuerat, eumque a Fulvio in 
provinciam ductum esse, ut rebus gestis adesset celebra- 
retque eas postea '). Nee solum in carmine, quod in- 



1) Quod factum esse Auct. Inc. de viris illustribus 52 memorat: 
i^M. Fulvius consul Aetolos proeliis frequentibus victos et in Ambra- 
ciam oppidum coactos in deditionem accepit — de quibus tri umphavit. 
Quam victoriam, per se magnificam, Q. Ennius, amicus eius, insigni 

scriptum erat Ambracia, sed etiam in libro Annalium XV 
locum sibi ihvenerunt illae. 

Praeterquam quod, quae e libro XV nobis servata sunt 
fragmenta, sine dubio in obsidii Ambraciensis descriptione 
olim legebantur, vel sie veri est simile apud Ennium quo- 



laude celebravit." Cicerone auctore Cato Fiilvio obiecit, quod Eunium 
secum duxisset; cf. Tusc. Disp. 1, 2, 3: i^qaainquain est in Originlbus 
solitos esse in epiilis canere convivas ad tibicinem de clarorum homi- 
num virtutibus, honorem tarnen huic generi non fuisse declarat oratio 
CatoniSj in qua obiecit ut probrum M. Nobiliori, quod is in provinciam 
poetas duxisset. duxerat autem consul ille in Aetoliam, ut scimus, 
Ennium." 

Fulvium artium liberalium amantem fuisse neque igitur propter 
gloriam suam solum Knnii amicitiam coluisse loci docere possunt, 
quales sunt Cic. pro Archia 27 : »lam vero ille, qui cum Aetolis 
Ennio comite bellavit, Fulvius, non dubitavit Martis manubias Musis 
consecrare" et Eumenius pro inst, schol. Aug. p. 195 (ed. Arntz.) : 
ffAedem Herculis — Musarum in Circo Flaminini Fulvius ille Nobilior 
ex pecunia censoria fecit non id modo secutus, quod ipse litens et 
summa Poetae amicitia duceretur, sed quod in Graecia cum esset 
Imperator acceperat Herculem Musagetem esse comitem ducemque Mu- 
sarum. Idemque primus novem signa, hoc est omnium Camoenaram, 
ex Ambraciensi oppido translata sub tutela Ibrtissimi numinis conse- 
cravit e. q. s.' In hisce verbis legend um esse puto summi Poetae amicitia 
(id quod iam Merulam vidisse postniodo in Ennii vita, quam editioni 
suae praemisit, animadverti). Cicero quoque, de Or. I. 198, Ennium 
summwn dixit poetam. 

Cum Livius 40, 51 censoris Fulvii (179) opera enumerans illud tem- 
plum non commemoraverit et praeter Cic. pro Arch. 1. 1. Plinius quoque, 
n. h. 35, 10, 66 (//Zeuxis fecit et figlina opera, quae sola in Ambracia 
relicta sunt, cum inde Musas Fulvius Nobilior Romam transferret ') 
indicare videtur Fulvium Ambracia reversum templum, quod nomi- 
navimus, consecrasse, Eumenius eum censoria pecunia id fecisse con- 
tendens erravit. — De hoc templo vid. Becker, Handbuch der Rom. 
Alterthümer I, p. 612 sq. (ed. 1843). 

Cadere in Fulvium, quae docent versus notissimi : 

Adde quod ingenuos didicisse fideliter artes, 
EmoUit mores, nee sinit esse feros, 

e Livio 38, 9, 13 sq. patet, ubi legimus: //Signa aenea marmoreaque 
et tabulae pictae, quibus ornatior Ambracia, quia regia ibi Pyrrhi 
fuerat, quam ceterae regionis eins urbes erant, sublataomniaavectaque. 
nihil praeterea tactum violatumve. 

que ita, ut apud Polybium, Livium, Florum, post belli 
Antiochi anno 189 finiti narrationem statim esse sub- 
secutam eodem anno gesti AetoHci memoriam. Plurane 
in eo narrata fuerint, nescimus; sed non veri esse simile 
hinc sequitur, quod Ennius in rebus gestis, quibus ipse 
adfuit, describendis multus profecto fuit. Hoc admitto 
triumphum, quem anno demum 187 celebravit Fulvius et 
Livius quoque (39, 4 sq.) fuse descripsit, ab Ennio in 
eodem libro commemoratum esse ; cf. L. Mueller, Quintus 
Ennius, p. 177. 

Praeter fragmenta, quae sunt : 

Malos diffindunt; üunt tabulata falaeque. ') 

Occumbunt multi letum ferroque lapique 
Aut intra muros aut extra praecipe casu. >) 

Arcus ubi aspicitur, mortalibus qnae perhibetur, % 

a Macrobio duo etiam loci ex hoc libro citantur, de quibus 
Vahlenus, ex parte certe, nova quaedam protulit. 

Apud Marcobium, Saturn. VI, 2,3o(ed. L. Janus) legimus 
haec : »Sunt alii loci plurimorum versuum quos Maro in 
opus suum cum paucorum immutatione verborum a veteri- 
bus transtulit. Et quia longum est numerosos versus ex 
utroque transscribere, libros veteres notabo, ut qui volet 
illic legendo aequalitatem locorum conferendo miretur." 
Post locum Aeneidos cum Naevii belli Punici comparatum 
in hunc modum pergit (32) : »Item de Pandaro et Bitia 
aperientibus portas locus (IX, 672 sqq.) acceptus est ex 
libro quinto decimo Ennii, qui induxit Histros duos in 



1) Nonius 114. — diffindunt est Meriilae emendatio pro defindunt, 
quam omnes editores posteriores receperunt. 

2) Prise. I 281. — Hoc fragmentum, ut et id quod praecedit, ad 
Ambraciae oppugnationis narrationem referendum esse iam Merula vidit. 

3j Prise. I 259. 

obsidione erupisse porta et stragem de obsidente hoste 
fecisse." 

Alter locus exstat Saturn. VI, 3, i sqq.: »Sunt quaedam 
apud Virgilium quae ab Homero creditur transtulisse : 
sed ea docebo a nostris auctoribus sumpta, qui priores 
haec ab Homero in carmina sua traxerant. 

Homerus de Aiacis forti pugna ait (n, 102 sqq.) : 

Alxq S' ovxir efitßve* ßtJt^sTO yxp ßs'AssfTtn 

ßi^Xovreg' Sf/i/^y 5J 'jrep) Kporicpoitn (pcc6i\fyi 

xaTT (pixxp* eiwolvib*' J' cipiaTspov ufiov €X(»f/,V€v^ 
ef^TTsSov xlh €X^v (rixog aUxov' ovV i'Svvavro 
ifi0^ ccuT^ irsXsiJLi^xi^ ipsßovTsg ßexi67(nv* 
oth) S' ipyxXi^fi sx^t i^^ßxn' xäJ 5i cl l^pcog 

Hunc locum Ennius in quinto decimo ^) ad pugnam 
Caelii tribuni his versibus transfert : 

Undique conveniunt, velut imber, tela tribuno: 
Configant parmam, tinnit hastilibus umbo, 
Aerato sonita galeae. sed nee pote quisquam 
Undique nitendo corpus discerpere ferro. 
Semper adundantes ^) hastas frangitque quatitqüe. 
Totum sudor habet corpus, multumque laborat, 
Nee respirandi fit copia : praepete ferro *) 
Histri tela manu iacientes sollicitabant. 



1) Apud Homerum vulgo: TTO^vg tppBSV. 

2) Parisinus praebet: An XII.'' 

3) adundantes est coniectura Castricomii, teste Merula, pro tradito 
Uahundantes. 

4) L. Mueller comparat Aen. IV, 71: volatile ferrum. 

Hinc Virgilius eundem locum de incluso Turno gratia 
elegantiore composuit (IX, 806 sqq.) : 

Ergo nee clipeo iuveüis sabsistere tantum 
Nee dextra valet: obiectis sie undique teils 
Obrnitur strepit adsiduo cava tempora circum 
Tinnitu galea et sazis solida aera fatiscunt, 
Discussaeqne iubae capiti, nee saffieit umbo 
letibns, ingeminant hastis et Troes et ipse 
Fulmineus Mnestheus. tum toto eorpore sudor 
Liquitar et pieeum (nee respirare potestas) 
Flamen agit, fessos quatit aeger anhelitus artas/' 

Columna auctore (ed. p. 182) »in hoc (i. e. XV) annali 
Histricum bellum describi, non solum ex bis, quae super- 
sunt, carminibus coUigi potest, verum confirmatur etiam 
Macrobii auctoritate." ^) Nos tamen compertum habemus 
in libro XV bellum Aetolicum descriptum esse ita, ut fieri 
nequeat, ut bellum Histricum, quod annis 178 — 177 ge- 
stum est, ibi narratum sit. 

Merula bellum Histricum ad librum XVII referendum 
esse putans, in altero, quem e Macrobio citavi, loco legit : 
»Ennius in septimo decimOy' nomen Caeliiin C, ^^ÄV mutans. 
»Si aliquod (sie scribit pag. 596), certe hoc poetae nostri 
fragmentum certissimam invenit sedem. Nam tribunus 
apud Ennium est, quem C. Aelium nominat Livius, quique 
corrupte Macrobio Caelius vocatur". 

Aliter de priore Macrobii loco iudicat. »Frustra (p. 501) 
sunt, qui, Histrorum hoc loco mentione injecta, putant 
hoc libro descriptum bellum Histricum. Potuerunt enim 



1) Cam Columna facit Ribbeckius; cf. Die römische Tragödie im 
Zeitalter der Republik, pag. 210, n. 297 : //Dass Ennius auch im 15. Buch 
seiner Annalen denselben Stoff (sc. belli Aetolici res gestas) ausführ- 
lich behandelt habe, wie Vahlen (lege : Merula) annimmt, bezweifle 
ich. Sicher gehört diesem Buch nur der Istrische Krieg (576,178) an." 

Histri eo tempore etiam Ambraciae, quam obsederat con- 
sul Romanus, fuisse, inter copias auxiliares." 

Putat igitur in Ambracia obsessa Histros adfuisse et 
apud Macrobium libri numerum »quinto decimo" recte 
traditum esse *). 

Ad Histros, quos Ambracia erupisse existimat, refert 
quod a Servio in Aen. IX, 678 servatum est, ÄX/JöTfAfyT/öv: 
»succincti corda machaeris." De Pandaro et Bitia, quos a Vir- 
gilio descriptos esse ad Histrorum illorum Ennii exemplum 
monet Macrobius, Virgilius dixit IX, 6Ti sq. : 

Ipsi intus dextra ac laeva pro tarribus adstant 
Armati ferro et cristis capita alta corusci. 

Ad verba »armati ferro" Servius adnotavit: »Aut bene in- 
structi armis: aut, ut Asper dicit, ferrea corda habentes, 
id est dura et cruenta cogitantes: ut Ennium sit secutus 
qui ait: succincti corda machaeris." 

Mihi explicatio, qua Asper Servio auctore verba armati 
ferro explanavit, nimium conto rta esse videtur. Si una ad 
verba cristis capita alta corusci attendimus, nemo verbis 
armati ferro talem attribuet significationem ; quam omnino 
ea habere posse nego. Praeterea nemo, si Ennianus de 
duobis Ulis Histris locus superesset et vQvhdi succincti corda 
machaeris in eo exstarent, et tunc Virgilianum de Pandaro 
et Bitia compararemus, observaret locutionem armati ferro 
a Virgilio scriptam esse ad Ennii succincti corda machaeris 
exemplum. Tunc potius etiam verba freti armis (v. 6'jG) 
conferres. 



1) Quam serviliter Spangenbergius, qui anno 1825 Annalium frag- 
menta et Naevii Belli Punici reliquias Lipsiae in lucem edidit, Meru- 
lam secutus sit, egregie nosci potest ex iis, quae in eins editione, pag. 
158 adn. ad V. 4, leguntur: „Histri inter copias auxiliares Ambra- 
cienses erant ; teste Merul a." Videlicet Spangenbergius eum historiae 
Komanae scriptorem duxit. 

Non tarnen obloquerer, si quis frustulum illud ad Histros 
illos referre vellet, dummodo Servio quoque auctore Vir- 
gilius locum de Pandaro et Bitia scribens colores ab Ennii 
duorum Histrorum a Macrobio memoratorum descriptione 
petivisset. Quod cum e Servii verbis elici nequeat, per- 
suadere mihi non possum, ut credam Servium locutione 
armati ferro ad Enniani succincti corda tnachaeris exemplum 
usum esse Virgilium dicturum fuisse, nisi Asperi explicatio 
(ferrea corda habentes) eum Ennii versiculi monuisset. 

Qua ex argumentatione non hoc efficias volo omnino 
non fieri potuisse, ut verba illa de duobus Histris adhibe- 
rentur; sed me demonstrasse puto nuUum esse argumen- 
tum, quo fretus id accipias. 

In editione sua Vahlenus fragmentum »Undique con- 
veniunt, yelut imber, tela tribuno: e. q, s." in librum XVIII 
recepit, quia in eo bellum Histricum descriptum esse 
putabat. In uno igitur loco Macrobii numerum XV in 
XVIII mutans (ut Merula in XVII), in altero retinuit, 
quamquam res ei incerta esse videbatur, quod Histrorum, 
quos Macrobius adfert, neque in Ambraciae oppugnatione 
neque omnino in annali XV mentio esse potuerit. »At 
cum res ipsa quam Macrobius refert, adprime in Am- 
braciae obsidione conveniat (cf. Livius 38, 6, nisi quod 
ibi nihil de singulari duorum eruptione), numerum quidem 
libri a Macrobio adlatum verum arbitror, errorem autem 
ipsius ut puto Macrobii in Histrorum nomine residere 
(Quaest. Enn. pgg. LXXIV sq.)". 

Locum Ennii, quem voluit Macrobius, egregie ad Am- 
braciensis oppugnationis descriptionem quadrare Vahleno 
facile concedere possumus: nam cuiuscumque obsidii 
narrationi aptus est. Neque ad Vahleni sententiam com- 
probandam Livii, quod citavit, caput valere puto. Ibi 
enim totius praesidii eruptio narratur, quam Aetolorum 
auxiliares, qui in urbe aderant, peragebant, ut com- 

posuerant cum exercitu Aetolico, qui extrinsecus eadem 
nocte Romanos invaderet. Melius etiam c. 5, 5 comparare 
posses, ubi de obsessis dicitur: »ad hoc eruptionibus et 
nocturnis in custodias operum et diurnis in stationes ultro 
terrorem inferebant". Ad quarum eruptionum numerum 
etiam referri posset quod de Histris a Macrobio narratur. 

Porro fragmentum »succincti corda machaeris" Merulam 
»non inepte" ad duos Histros retulisse putat Vahlenus, 
»nisi quod Macrobio nimium confisus tunc forte inter 
auxiliares Ambraciae Histros quoque fuisse adsumit." 

Bergkius '), qui primus bellum Histricum annis 178 177 
gestum in annali XVI describi debuisse demonstravit, 
in utroque Macrobii loco XV numerum mutavit in XVI. 

L. Mueller in editione sua has mutationes tamquam suas 
proposuit. Is quoque cognoverat bellum Histricum in libro 
XVI exstitisse. Ut apparet ex iis, quae in commentarii, 
quem editioni suae adiecit, prooemio scripsit (p. 173), ei 
non fuerat copia annalium philologicorum partis 83, anno 
1861 editae, qua continentur Bergkii studia Enniana. 

L. Havetus ^), qui cum Bergkio bellum Histricum in 
libro XVI tractatum esse contendente facit, unde plura 
etiam conclusit, de quibus infra agemus, fragmentum qui- 
dem, quod apud Macrobium 6, 3, i legimus, in librum 
XVI recipit, sed altero loco numerum XV recte traditum 
esse demonstrare conatur. Pag. 37 legimus haec : »M. 
Bergk penche pour l'hypothese d'une alteration de chiffre, 
par la raison que, s'il s'agissait du si^ge d'Ambracie, 
Macrobe eüt du nommer cette ville et ne pas dire in 
obsidione tout court. Cette raison ne parait pas convaincante : 
in obsidione equivaut ä in quadam obsidione, et, dans ce 



1) Kleine Philologische Schrifte I, p. 252 sqq. 

2) Bibliotheque de l'^cole des hautes etudes (1878), p. 21 sqq. : 
//L'Histoire romaine dans le dernier tiers des Annales d'Ennius." 

sens, n'a plus besoin de complement ; si Ton rejette cette 
explication, le complement Nesactii ') ne serait pas moins 
indispensable que le complement Ambraciae'' 

Quamvis concedendum sit, ubi eruptionis a duobus 
Histris in obsidione aliqua perfectae mentio fit, primum 
de obsidione, quam Histri subierunt, cogitari, hac in re 
igitur de Nesactii oppugnatione, tamen Haveti argumen- 
tationem minime levem esse arbitror. 

Porro contendit apud Macrobium nihil mutandum esse 
sumendumque Ambraciae Histros adfuisse, etiamsi Livius 
nihil nobis de auxilio ab Histris Aetolis misso tradi- 
derit. Id quod defendere conatur locum afferens e Floro, 
quem invenimus i, 26 (r= II, loj : »Histri sequuntur 
Aetolos, quippe bellantes eos nuper adiuverant." *) Quo 
ex loco efficit Histros anno 189 Aetolis opem tulisse et, 
dum una ad Macrobii verba attendit, Ambraciae, cum 
obsidebatur, Histros adfuisse. Qua de re quomodo iudi- 
candum sit dicendi infra occasionem habebo. 

Havetus quoque Merulam, quod attinet ad fragmentum 
»succincti corda machaeris," verum vidisse putat. 

Vahlenus, ut novimus, iam tum, cum editionem suam cura- 
bat, in priore Macrobii loco Ambraciae quidem obsidionem 
designatam esse cum Merula putabat, verum in Histrorum 
nomine errasse Macrobius ei videbatur. In disputatione 
autem, quam tractamus, Flori locus, quem Bergkius et 
Havetus indicaverunt, ei persuasit facile fieri potuisse, 
ut Histri Ambraciae obsidionis tempore adessent. Merulae 
nomine non nuncupato pag. 19 scripsit haec : »Macrobius 
nennt den Namen der Stadt nicht, deren Belagerung er 
meint ; da er aber das XV. Buch der Annalen ausdrück- 



1) Nesactium est iirbs Histri ca, quam Romani anno 177 obsederunt 
et expugnaverunt ; cf. Liv. 41,11. 

2) Iam Bergkius hunc locum designavit; cf. 1. 1. p. 257. 

lieh (I) citiert, denken wir an Ambracia und lassen uns 
auch durch die Erwähnung der Histrier davon nicht 
abbringen. Dass auxiliares der Aetoler in Ambracia waren, 
sagt Livius 38, 9, 9 ; dass sich Histrier darunter befanden, 
geht aus einer Stelle des Florus hervor (est locus, quem 
novimus) ; und von Ausfällen aus der belagerten Stadt 
redet Livius wiederholt (38, 5 u. 6)." Et cum semel 
Vahleno constat Ambraciae, cum obsidebatur, Histros 
quoque fuisse, in altero quoque Macrobii loco libri 
numerum XV retinere cupit. 

Videamus nunc, fierine possit, ut cum Haveto Vahlenoque 
statuamus in libro XV Histrorum mentionem factam esse 
in eo rerum contextu, in quo illi arbitrantur. 

Primum haec res me admiratione afficit, quod neque 
Polybio neque Livio Histros tempore obsidionis anni 189 
Ambraciae fuisse notum fuisse videatur. Neque magis 
Histros Aetolis auxilio venisse nobis tradiderunt. Livio 
belli Histrici causas perseqenti hoc primum profecto com- 
memorandum fuisset Histros anno 189 Romae hostibus 
praesidio fuisse. Praeterea, si hoc revera factum est, cur 
tam diu (bellum Histricum anno 178 erupit) poenas distu- 
lerint Romani, non video. 

Quaeramus, quas tumultus Histrici causas ediderit Livius. 
Libro 39, 55, 4 sq. legimus haec: »M. Claudius consul 
(183) Gallis e provincia exactis Histricum bellum moliri 
coepit litteris ad senatum missis, ut sibi in Histriam 
traducere legiones liceret. id senatui placuit. illud agita- 
bant, ut colonia Aquileia deduceretur, nee satis constabat, 
utrum Latinam an civium Romanorum deduci placeret. 
postremo Latinam potius coloniam deducendam patres ') 
censuerunt." Cum quibus verbis non convenire caput 
56, 3 censet Weissenbornius, ubi legitur : »Ex Histria 



\) Patres post agitäbant legere malim. 

revocatus M. Marcellus exercitu dimisso Romam comitiorum 
causa rediit." Qua de causa Madvigius, c. 55, 5, 
coniecit : »id senatui haud placuit." Iniuria, nisi fallor. 
Livii enim verba explicanda esse puto in hunc modum : 
»senatus Claudii Marcelli consilia comprobavit, quiaAqui- 
leiam, quae urbs Venetis et Histris finitima est, coloniam 
deducere vellent patres." Quam ad rem perficiendam 
Histris prius Romanorum armorum vis sentienda erat, ne 
prohiberent, quominus colonia deduceretur '). 

Weissenbornio iudice Vitium a librariis commissum aut 
Livii certe error latet in verbis exercitu dimissOy quia Mar- 
cello imperium e consulatu prorogatum eique subsidium 
missum esset (40, i, 6.) Me hoc non perspicere fateor 
libenter. Nam anno 183 exeunte Marcelli imperium perac- 
tum erat. Romam tunc comitiorum causa revocatus est : 
dimittit ergo exercitum. 

Livius adumbrare videtur Marcellum anno 183 non diu 
quidem in Histria fuisse, sed brevem illam praesentiam 
suffecisse ad incolas placandos et deterrendos, ne Ro- 
manis Aquileiam coloniam deducentibus obstarent. Cui 
opinioni convenienter Marcellum anno 182 nihil contra 
Histros moliri videmus. Semel modo in huius anni rerum 
gestarum memoria de eo mentionem fecit Livius; 40, 16, 
4 sqq. legimus cum Ligurum duobus fere milibus eum 
coUoqui, qui »ad extremum finem provinciae Galliae, ubi 
castra Marcellus habebat, venerant, uti reciperentur orantes." 

Histri rursus memorantur 40, 18. 4. Anno 182 exeunte 
L. Duronio praetori Apulia sorte evenit. »Et, ait Livius, 
Histri adiecti, quod Tarentini Brundisinique nuntiabant 
maritimos agros infestos transmarinarum navium latrociniis 
esse." Propter ea, quae 40, 42 de Duronii rebus gestis 
narrantur, animus inclinat, ut in verbis »Histri adiecti" 



1) Causas, cur Histri id facturi essen t, in venire potes apud Liv. 
21, 25, 2 ; 10, 1, 7. 

Vitium latere arbitrer sive a librariis sive ab ipso Livio 
admissum. Ibi enim legimus Duronium anno i8o cum 
decem navibus ex lUyrico Brundisium rediisse eumque, 
cum Rom am venisset inter exponendas res, quas ibi ges 
sisset, haud dubie in regem lUyriorum Gentium latrocinii 
omnis maritimi causam avertisse: ex regno eius omnes 
naves esse, quae superi maris oram depopulatae essent. 
Ubi quoniam Histrorum mentio non facta est, proponere 
velim, ut 40, 18, 4 legamus: »Et Illyrii adiecti e. q. s." 

In annum 181 Galliae imperium obtinuit Q. Fabius 
Buteo praetor (40, 18, 4). Livius 40, 26 narrat Marcellum 
tradito exercitu Fabio, postquam Romam rediit, ibi dixisse 
exercitum, qui in Gallia esset, in Ligures traduci non posse, 
ut proconsulem L. Aemilium, qui a Liguribus obsideretur, 
liberaret, »quia bellum cum Histris esset prohibentibus 
coloniam Aquileiam deduci : eo profectum Fabium, neque 
inde regredi bello inchoato posse." 

Aquileia autem anno 181 colonia latina deducta est; 
cf. Liv. 40, 34. Qua ex re non temere suspicari licet 
Histros a Fabio in tempus certe placatos esse. 

In annum 180 Fabio imperium prorogatum est; cf. 
Liv. 40, 36, 13. Contra Histros eo anno aliquid suscepisse 
eum e Livio non apparet. Neque magis in anni I79rerum 
descriptione illius gentis facit mentionem. 

40, 59, 4 narratur in annum 178 consules creatos esse 
M. lunium Brutum et A. Manlium Vulsonem. Qui quas 
provincias obtinuissent procul dubio in libri 41 initio 
deperdito tradiderat Livius. E belli Histrici, quod eo anno 
exarsit, narratione apparet Manlio Galliam, Bruto Liguriam 
evenisse; cf. Liv. 41, 5, 5 et 9. Quae huius belli proximae 
fuissent causae, in eadem libri 41 parte expositum esse veri 
est simile. Fortasse Histri tumultuosi rursus aliquid contra 
coloniam modo deductam moliti erant, ut consul in per- 
petuum ditioni Romanae eos subicere necessarium duceret. 

Quamvis haud magni sint momenti res, ad quas belli 
Histrici annis 178/177 gesti causas quaerentes pervenimus, 
hoc profecto inde efficere licet, causam illam quam edidit 
Florus, fabulae quam historiae similiorem esse. Si Histri 
Aetolis anno 189 opem tulissent, prius poenas dedissent, 
quam anno demum 178. 

Porro Livius 41, i, i quoque indicare mihi videtur 
Histros non multo ante annum 178, certe non iam anno 
189 negotia exhibuisse Romanis. Ibi enim legimus : ». . . 
. . . a patre in pace habitam armasse eoque iuventuti 
praedandi cupidae pergratus esse dicebatur *). Consilium 



1) Cum hisce verbis L. Mueller comparavit versum, quem Festus 
278 s.v. regimen ex Annalium libro XVI citavit : 

Primus senex bradyn in regimen bellique peritus, 

in quo verba senex bradyn cum Merula in nee hradus mutanda esse 
putat; quae coniectura mihi admodum adridet. Ennium igitur adiectivi 
hradus, quo Plautus aliique usi sunt, formam Graecam adhibuisse 
videmus. Ad locutionem hradus in regimen explicandam et defendendam 

comparare velim Dion. Cass. fr. CXVIII ori ^OKTXOvioq ^uo'St ßpa^vg 

Bergkius (Kl. Sehr. I, p. 258) Bradylis proposuit pro tradito hradyn in, 
Comparat nomen Illyricum Bardylts. //Malheureusement, iure Havetus 
1.1. p. 38 observavit, on ne voit pas comment construire regimen" Ergo 
Havetus quoque quae Bergkius ad versum explicandum addidit, 
probare non potuisse videtur. Bergkius 1.1. p. 259 scripsit haec: //Ist 
meine Conjectur richtig, dann wird pei'itus einmal mit dem Accusativ, 
dann mit dem Genitiv verbunden; obwohl ich kein Beispiel der 
erstem Structur kenne, ist dieselbe doch durch bekannte Analogien 
gesichert." Quae ne imprudenter scripserit, vereor. Fam si iure 
statuisset apud Ennium ab adiectivo petntus pendere posse accusativum, 
nostro versu regimen heUumque peritus scripsisse poetam expectandum esset. 

Baelirensius versum recte traditum esse et Bradyn nomen esse 
proprium p utabat. 

Iam anno 1842 pro hradyn in Bergkius coniecerat raius in. Adiectivo 
ratus, nisi fallor, eandem significationem tribuerat, quam habet in 
versu, quem Festus 274 servavit j 

Occiduntur ubi, potitur ratus Romulus praedam, 

ubi firmus valet. Quam coniecturam Vahlenus in editione sua recipiens 

de Histrico ') hello cum haberet consul e. q*. s." Livium 
hoc loco de Histrorum regulo, qui c. i i/i Aepulonis nomine 
designatus est, locutum esse facile credimus viris doctis. 
E Livii verbis efficere patrem Aepulonis, qui nondum ut 
videtur grandis natu erat, non multo ante mortuum esse 
quam bellum inchoaretur (a. 178), non quidem oportere, 
sed tamen licere arbitror. 

Ut pag. 46 vidimus, Vahlenus Haveto Histros Ambraciae 
obsidionis anni 189 tempore fuisse contendenti adsensus 
est, quam opinionem adstruere conatus est observando 
Livio 38, 9, 9 auctore auxiliares Aetolorum Ambraciae 
fuisse. E sequentibus apparebit, quam perperam his verbis 
usus sit. Obliviscitur enim Ambracienses non esse Aetolos. 



versum ad Philopoemenem pertinere putabat. In dlspiitatione anno 1886 
edita pro hradyn legit hradys, quam matationem iam C. 0. Mueller, ad 
Festuni 279 annotans : yMihi nihil mntandum videtur, nisi hradyn in 
bradys sive hradus*', proposuerat. — Cum paucis aliis fragmentis, quae 
e libro XVI tradita sunt, nostrum versum componit Vahlenus sub hoc 
titulo : //Ein Kriegsrath, in welchem ein kriegserfahrener Greis vor zu 
raschem Handeln zu warnen, ein jugendlicher Heisssporn dem Alten 
entgegen zu reden scheint" (p. 26). Sic enim fragmenta libri XVI, 
prorsus ad arbitrium, in quinque divisit partes ; e. g. : //Auf eine 
Belagerung weisen: 

Montibus obstipis obstantibus, unde oritur nox. 
Quos ubi rex epulo spexit de contibus celsis. 
Qui clamor oppugnantis vagore volanti.' 

Cur versus priores obsidium aliquod spectent, a Vahleno doceri velim. 
Ergo ei post dispositionem illam scribenti : //Man möchte glauben, wenn 
der rechte Funke einfiele, müsste alles hell erleuchtet werden" diu hanc 
//scintillam" exspectatum iri non sine iusta causa contendas licet. 

1) In hisce verbis Histrico postea a librario aliquo additum esse 
puto. In deperdito enim libri 41 initio proxime ante partem super- 
stitem de gente Histrica deque causis belli moxerupturi scripsitLivius 
Adiectivum Histrico post libri initium deperditum adiectum esse videtur 
ab aliquo, qui lectorem praemonere vellet, quodnam bellum scriptor 
narraturus esset. Eodem modo 41, 1,2, 1 ubi legimus : //Sub Histrici 
finem belli apud Ligures concilia de hello haberi coepta", ante voca- 
bulum hello inseri potuisset adiectivum Liffustino, si verba, quae ante 
concilia de hello e. 7. s. leguntur, intercidissent. ' 

Livius 38, 3, 9 narrat Ambraciam se Aetolis contribuisse. 
Ergo ad famam oppugnationis Ambraciae Stratum edicto 
Nic»xndri praetoris convenerant Aetoli^ ubi consultarent, 
quid sibi ad sociani urbem adiuvandam faciendum esset. 
Cum mille expeditis Eupolemus Ambraciam profectus 
per nondum commissa inter se munimenta Romanorum 
urbem intravit. Nicander ad depopulandam Acarnaniam 
iter convertit. Inde Stratum cum rediisset, spem nactus 
solvendae incepto forti obsidionis Nicodamum quendam 
cum Aetolis quingeritis Ambraciam intromittit. 

Cum igitur postea, ubi Liviu3 urbis deditionem narravit, 
legimus Ambracienses prius pactos, ut Aetolorum auxiliares 
sine fraude emitterent Romani, portas aperuisse, verba, 
quae inclinatis litteris reddenda curavi, significare censeo 
auxiliares AetolicaSy . non copiaSy quas gentes externae (e. g. 
Histricä) Aetolis auxilio miseratiL Id quod nemo non videt, 
ut opinor. . 

Prtidenter igitur agimus, si Flori locum nullius facimus 
pretii, et statuimus eum hoc unum spectasse, ut a bello 
Aetolico ad bellum Histricum apte narrationem tradu- 
ceret. 

Ut pag. 28 sq. iam observavimus, Vahlenus, cum semel 
ei persuasum esset in libro XV Ennium Histrorum men- 
tionem fecisse, fragmentum quoque i-undique conveniunt, 
velut imber, tela tribuno : e. q. s.", quod apud Macrobium 
e libro XV traditum est, in eodem libro coUocandum sibi 
esse putavit. Et quia Ennianus ille locus a Macrobio cum 
Virgiliano componitur, qui in eodem rerum contextu 
exstat, in quo Pandarus et Bitias illi memorantur, apud 
Ennium duos illos Histros Ambraciensi porta. erumpentes 
et tribunum Caelium tali vinculo inter se conexos esse, 
quali Pandarum Bitiamque et Turnum castra Troiana inva- 
dentem apud Virgilium scimus, censet. Ergo ut apud Vir- 
gilium Pandarus et Bitias Troianorum castrorum portam 

3 

aperiunt, ut Latinos alHciant, et Turnus, postquam irrupit, 
ad extremum multitudine oppressus pedem referre debet, 
sie Vahleno iudice accipiendum est apud Ennium duos 
Histros porta aliqua Ambraciae aperta Romanorum stra- 
gem fecisse, quibus intra muros sc recipientibus Romanos 
quoque nonnuUos, inter quos Caelium tribunum, irrupisse 
et hunc Histrorum numero petitum esse. 

Videmus tamen, id quod Vahlenus ipse animadvertit, 
Macrobium duorum scriptorum locos inter se comparantem 
non satis accurate versari. Nam Histri duo erumpentes 
et Pandarus Bitiasque, qui portas aperiunt ad Latinos 
alliciendos, partes agunt plane diversas. In cultus igitur 
habitusque descriptione Virgilius Ennium imitatus erit. 
Neque magis sumendum est Caelium urbem aliquam inva- 
dentem hostium numero petitum esse. Nam etiam, si in 
planitie id factum est, Virgilius Turni pugnam pingens 
colores Ennianos adhibere potuit. 

Praeterea admodum mirum mihi videretur, si praecipue 
Histri fuissent, qui Caelium intra Ambraciae muros aggressi 
essent. Tum si Histri in illa obsidione tales partes egis- 
sent, nonne Polybius Liviusque id commemorassent ? 

Ergo etiamsi Vahleno concedere vellemus (fieri id non 
posse videbimus infra) duos Ennii locos, quos Macrobius 
nobis tradidit, vinculo aliquo inter se coniunctos esse, quia 
id de Virgilianis, quos Macrobius cum illis comparavit, 
constat : in libro XV lectos esse mihi quidem non per- 
suasit. 

Quanto studio incensus sit Vahlenus, ut omnia, quae e 
libro XV servata sunt, fragmenta in narrationem, quam de 
Histris illis Ambracia erumpentibus et de Caelio cum His- 
trorum multitudine pugnante sibi finxit, insereret, ex iis 
patet, quae scripsit p. 25 : »Da bei Virgil in der pugna 
inchisi Turni (Aen. 9, 800 sqq.) die Iris entsendet wird, 
böte sich für die entsprechende Darstellung A^r pugna Caelii 

tribuni bei Ennius auch eine Gelegenheit für unseren 
Vers." Spectat versum a Prisciano traditum : 

Arcus subspiciant, mortalibus qnae perhibentur. 

Sic enim Vahlenus legendum esse censet. 

Apud Virgilium a love Iris ad lunonem mittitur »haud 
moUia iussa ferens ni Turnus cedat Teucrorum moenibus 
altis." Num ergo Vahlenus putat apud Ennium lovem 
Histrorum misericordia permoveri, ut lunonem per Iridem 
iubeat Caelium ex urbe removere ? Et Caelium ipsius 
lunonis tutela usum esse ? Nescio, quid alioqui Vahleni 
verba sibi velint. 

Mea sententia hie versus documento est Ennium de 
expeditione, cui ipse adfuit, fuse scripsisse. 

Nunc perpendamus, quae Vahlenus de libri XVI argu- 
mento et de conclusionibus, ad quas alii in hoc argumen- 
tum inquirentes pervenerunt, in medium protulerit. 

Bergkius anno 1861 (KL Sehr. I, p. 252 sqq.) primus 
monuit in versu, quem Festus 330 e libro XVI ') servavit : 

Quos ubi rex . . • pulo >) spexit de cotibus celsis, 

si confertur cum Ennii frusto, quod Varro VI, 82 tradidit : 
vos ') epulo postquam spexit (uterque vcrbi simplicis spe- 
ciendi, quo scriptores antiqui utebantur, exemplum exhibet), 
legendum esse: 

Quos ubi rex Upulo spexit de cotibus celsis 



1) In C. 0. Muellerii editione numerus VI scriptus est. Adnotavit 
editor: ArSexto decimo vg. Hinc apud Merulam est XVI, 20. Sed rex 
Burrus erat, de quo lib. VI dicebatur." Keilius Codices XVI numerum 
praebere pro certo affirmavit. 

2) pulo vel sulo praebent Codices ita, ut ante p (s) una littera legi 
neqneat. 

3) Baehrensius iure scripsit: ,/(q)uos Epulo e. q. s." 

et nomine illo Epulonis indicatum esse regem Histrorum, 
quem Livius 41, 11 Aepulonem, Florus 2, 10 Apulonefu 
(sie enim praebere Codices Bambergensem et Heidel- 
bergensem auctor est Vahlenus) dixerunt, unde in libro 
XVI bellum Histricum, quod annis 178/177 gestum est, 
descriptum esse effecit. 

Observo apud Merulam p. 571 legi: 

»Jacobus Schegkius in Praemessis, Epistula III: 

VoB Epuh postquam spexit de cotibus celsos. 

Vel ad Festi scripturam: 

QuoB ubi rex j^ufo spexit de ootibus celsos. 

Emendationis hie suae rationem subscribit eruditam." 

Schegkii. librum inspiciendi mihi non data est occasio; 
tamen ex Epulonis littera maiuscula conicere velim iam 
Schegkium de Histrorum rege cogitasse. 

Merula legebat /^«//t?; Vahlenus in editione s\i?i populos 
proposuit et ita, ut Merula, quem tamen non nominavit, 
in hoc versu vestigium superesse narratiunculae, quam 
Livius 40, 21 tradidit, credebat. Ibi leguntur haec : »cupido 
eum (i. e. : Philippum, regem Macedoniae) ceperat in verti- 
cem Haemi montis adscendendi, quia vulgatae opinioni 
crediderat Ponticum simul et Adriaticum mare et Histrum 
amnem et Alpes conspici posse; subiecta oculis ea haud 
parvi sibi momenti futura ad cogitationem Romani belli." 
»Licet Livius, inquit Vahlenus, Quaest. Enn. p. LXXVI, 
1.1. 22 dicat: »nihil vulgatae opinioni degressi inde detra- 
xerunt, magis credo ne vanitas itineris ludibrio esset quam 
quod diversa inter se maria montesque et amnes ex uno 
loco conspici potuerint", tamen nihil inpedit, quominus 
Ennium credamus cecinisse Philippo rem, quam expeteret, 
contigisse." 

Praeter haec, nisi fallor : i ^ apud Varronem 1. 1. Epulonis 

nomen exhibetur ') ; 2® apud Festum 1. 1. ante ptdo una 
tantum littera intercidit auctore C. O. Muellerio ; 3® mo- 
lestia gravissima, quam Bergkius 1. 1. p. 252 indicavit : 
»Abgesehen davon, dass alle Beziehungen auf König Phi- 
lippus, die Vahlen und andere in den Bruchstücken dieses 
Buches zu finden . glauben, höchst unsicher sind, passt in 
dem angenommenen Zusammenhang der Ausdruck /^/«/<:7j 
ganz und gar nicht : wenn der Blick von einem hohen 
Berge die Ferne überschaut, werden wohl Berge und 
Thäler, Meer und Flüsse, Städte und Weiler, aber nirgends, 
wenn mich meine Erinnerung nicht trügt, /^/«Ä' erwähnt." 
Cf. notami quoque ad hunc locum. 

In disputatione sua Vahlenus opinionem illam missam 
fecisse videtur. Pag. 32 enim vidimus, in quonam rerum 
contextu nostrum versum exstitisse postea arbitratus sit. 
Quomodo tamen explicandum censeat, libenter cognoscere 
velim. 

Bergkius postquam semel statuit — et iure, ut puto — 
in libro XVI haud dubie bellum Histricum descriptum 
fuisse, in Macrobii locis, de quibus agimus, pro XV nume- 
rum XVI posuit (iam pag. 26 monui), id quod eo magis 
comprobandum est, cum in libro XV Histrorum mentionem* 
fieri non potuisse demonstraverimus. 

Quia apud Livium in belli Histrici descriptione T. et C. 
Aeliorum tribunorum militum bis mentio facta sit (41 : i, 
7 et 4, 3), apud Macrobium Caelii tribuni nomen in C. 
Aelium *) mutandum esse et hunc tribunum eundem esse 
atque alterum eorum, quos Livius nominaverit, contendit. 
Qua de causa, statim videbimus. 



1) Apud Varronem fragmentiim nostrum aliter quidem citatum 
invenimiis, quam apud Festum. Sed utrumque eundem Ennn versum 
voluisse quivis perspicit. 

2) Merulam ei hac re praeivisse pag. 23 apparuit et Bergkius ipse, 
1. 1. p. 256, monuit : //Sehr glücklich hat der treffliche Merula den 
Fehler verbessert und die Beziehung auf den Istrischen Krieg erkannt." 

Apud Plinium n. h. 7, loi legimus haec: »Fortitudo 
in quo maxima exstiterit immensae quaestionis est, utique 
si poetica recipiatur fabulositas. Q. Ennius T. Caecilium 
Teucrum fratremque eius praecipue miratus propter eos 
sextum decumum adiecit annalem." Bergkius fratribus, quos 
Plinius commemoravit, partes agendas fuisse in hello 
Histrico, utpote quod libro XVI descriptum sit, statuit; 
et quandoquidem a Macrobio fortis tribunus nominetur, 
qui in illo bello gloriam sibi pepererit, isque Bergkio 
auctore idem sit atque alter e duobus tribunis homonymis, 
quos Livius in illius belli descriptione nuncupaverit, apud 
Plinium pro Caecilium scripsit Aeliutn. 

Havetus nomen Caelii apud Macrobium recte traditum 
esse contendit. Ergo apud Livium legendum esse T, et 
C. Caelii et apud Plinium T. Caelium Teucrum censet. 
»Comme les noms de Caelius et de Caecilius sont fr^- 
quemment confondus dans les manuscrits, rien n'est plus 
naturel que de considerer le tribun cite par Macrobe comme 
identique ä 1' un des deux freres cit^s par Pline" \ 

Vahlenus pag. 28 ad Bergkii et Haveti conclusiones 
alludens »blendende Einfälle" illas dicit. Equidem non 
Video, cur temerarium sit, si quis fretus versu : 

Quos ubi rex Epulo spexit de ootibus celsiB, 

quem Festus e libro XVI citavit, contendat in hoc Annali 
bellum Histricum descriptum esse, et deinde Livii, Plinii, 
Macrobii locos laudatos inter se congruentes reddere 
studeat. 

Id quod conclusiones, ad quas Bergkius et Havetus 
pervenerunt, probabiliores etiam reddit: L. Mueller quoque 
suo Marte, quod ad summam rei attinet, eadem fere 



1) Similem nominum permutationem invenimus apad Plin. n. h. 
7,50. Cf. etiam Priscian. I 270 H, ubi pro Hostms exstat Hostäius. 



39 

assecutus est, quae Havetus. Vahlenus quidem, pag. 30, 
post Bergkii et Haveti opiniones commemoratas scripsit: 
»Man sieht, für Hrn. Müller war hier nichts mehr zu 
erfinden, nur noch zu prahlen und zu schimpfen", sed 
Muellerio scribenti ') : »Bei der Entlegenheit meines 
Wohnorts konnte es leicht geschehen, dass mir, trotz seiner 
grossen litterarischen Hülfsquellen, manches auf Ennius 
bezügliche nicht in die Hände kam. Doch hoffe ich nichts 
wesentliches übergehen zu haben. — Sollte ich etwas als 
mein Eigenthum geben, was schon Andere gefunden, so 
bitte ich jeden das ihm Gebührende zurückzunehmen. Der 
Spruch des Donat ,pereant qui ante nos nostra dixerunt' 
hat niemals meine Billigung gefunden", fidem denegare 
non licet. In eodem libro pag. 179 legimus: »Dass bei 
Livius der Name des Königs Aepulo geschrieben ist, wird 
niemand gegen mich geltend machen." Nimis insolens 
esset, si talia scripsisset, cum iam Bergkii et Haveti studia 
Enniana nota haberet. 

Quia apud Plinium Caelii nomen facile C^^aÄV nomine, 
quod multo saepius reperitur, loco suo moveri poterat, 
equidem cum Haveto, ut apud Livium Aelius in Caelius 
mutetur, suadeo; nam apud Livium non solum Aelius 
saepius ocurrit, quam CaeliuSy sed tempore belli Histrici 
hoc nomen paene non invenitur; praeter historiarum scrip- 
torem Livius unum modo virum huius nominis exhibet 
(43, 21). Praeterea e verbis T, et C. Caelii altera C littera 
facile excidere poterat. 

Vahlenus omnibus modis demonstrare conatur bellum His- 
tricum in libro XVI decriptum non esse. Sic pag. 30, n. 2 
scribit: »Auch kleine Indicien sind mitunter nützlich. In der (aus 
dem XV. Buch citierten) pugna Caelii kommt der Vers vor : 

Totnm sudor habet corpus multumque laborafc. 



1) Quintus Ennias, Vorwort pag. IX. 

Aus dem XVI. Buch angeführt wird 

Tum timido manat ex omni corpore sudor. 

Wird beides zusammen dem XVI, Buch und demselben 
Zusammenhange angeeignet (wie in der neuesten Ausgabe 
zu sehen ist), so möchte manchem bedünken, das sei des 
Schweisses zuviel auf einmal." 

Verba »die neueste Ausgabe" spectant L. Muellerii 
editionem. Nemo autem, cui haec editio aliquatenus nota 
sit, nescit Muellerium fragmenta, quae simile argumentum 
tangunt, coniungere solere, e qua ratione tamen minime 
concludendum est illo auctore ea in eodem r^rum contextu 
occurrisse. Quin etiam fragmentum, quod e certo libro 
citatur, subsequuntur alia, quorum liber a scriptoribus non 
indicatus est, dum eandem quodammodo rem spectent. 
E. g. ante versum, quem Festus 375 e libro XVI servavit : 

Qui clamos oppugnantis vagore volanti, 

posuit versum, quem Varro VII, 104 libri numero non edito 
tradidit : 

Clamos ad caelum volvendas per aethera vagit, 

eumque excipiunt quae apud Varronem VII, 103 repe- 
riuntur frustula : 



\J\J — \JKJ 



\J\J — . \J\J — ■ KJ\J 



animos cum pectore latrat. 
— clamore bovantes. 



\j\j — . v^\^ 



pausam fecere fremendi. 



Vide etiam vss. 216 — 220. 

Ceterum non video, cur fieri non potuerit, ut in eodem 
libro duo versus similem praebentes sententiam exstarent. 
Num Vahlenus Homeri carminum oblitus est ? Nonne fieri 
potuit, ut Ennius, quem Homericum in modum in eodem 
libro duorum tribunorum Romanorum duorumque Histro- 

rum facta narravisse iure observavit Mueller, utrumque 
par describens üsdem verbis literetur? 

Pag. 32, n. 2 legimus haec : »Ohne die Einmischung 
des Tribunen Caelius, den wir auf Grund der Zeugnisse 
abgesondert haben, würden wohl auch Bergk und Havet 
kaum auf der Indentificierung der Aelier und Caecilier 
bestanden haben." Sic libros complere potes! Nisi Bergkio 
vel. Muellerio in mentem venisset apud Festum 330 Epulonis 
nomen restituendum esse, nondum ut opinor sciremus in 
libro XVI bellum Histricum descriptum esse. Felix illud 
inveiitum effecit, ut in utroque Macrobii loco, ubi Histrorum 
Ennianorum mentio fit, numerus XV in XVI mutatus sit, 
utque statuere potuerimus fratres illos, propter quos Ennium 
librum XVI ad carmen suum addidisse auctor est Plinius, in 
bello Histrico virtutem suam monstrasse, eosque non, ut apud 
Plinium traditum est, Caecilios appellatos esse, sed Caelios^ 
cum in altero Macrobii loco de forti Caelio tribuno verba 
fiant, et postremo T. et C. Aelios tribunos militum, quos in 
belli Histrici descriptione bis commemoravit Livius, eosdem 
esse atque T, Caecilium eiusque fratrem, quos Plinius aflfert. 
Fingere possumus Plinium maiorem solum natu nomine indi- 
casse et apud Livium maiorem natu priorem tenere locum. 

Vahlenum Epulonis nomine, quod in versu, de quo 
saepius iam egimus, exstat, in angustias compelli apparet 
ex iis, quae pag. 42 sq. scripsit : »Ob epulo mit dem 
Nahmen Aepulo bei Livius, apulo bei Florus indentisch 
sein könne, wage ich weder zu behaupten noch zu be- 
streiten ; aber nicht verkennen sollte man, dass auch wenn 
rex Epulo verstanden wird, der Vers im Uebrigen so unklar 
bleibt, wie zuvor ; denn die versuchten Erklärungen, die 
ich kenne, schieben aus Eigenem in den Vers hinein, 
wovon in den Worten nichts steht." 

Enimvero tantum non semper fragmenta in hunc modum 
explicanda sunt. Sed ad quemnam rerum contextum ver- 

sus noster referatur, minus mea sententia interest : et 
Haveti (cf. pag. 54, n. i) et L. Muellerii explicatio (cf, pag. 47) 
defendi potest. Sed maximi momenti est Epulonis nomen 
in fragmento, quod e libro XVI citavit Festus, detectum. 
Nam hoc nomen in XVI Annali bellum Histricum nar- 
ratum esse demonstrat. 

Equidem non miror Vahlenum acriter seiitentias im- 
pugnare, secundum quas bellum Histricum ad librum 
XVI referendum sit. Cum enim e Plinii loco appareat 
poetam novum librum carmini suo adiecisse ad Caelios 
fratres celebrandos, qui, quoniam ille liber bellum Histri- 
cum tractaverit, in hoc hello fortitudinem suam non osten- 
tasse non possunt, sine dubio constat Ennium non multo 
post illud bellum finitum librum XVI scripsisse, »da sonst 
die Tapferkeit der beiden Kriegstribunen Gefahr lief ver- 
gessen zu werden (Mueller, Quintus Ennius, pag 134)." 
Id quod Vahlenus, ut novimus, concedere nequit, quippe 
qui librum XVI post annum 172 scriptum esse arbitretur. 

In libro XVI res descriptas esse, quae multo post eas, 
quas in libro XV narravit Ennius, gestae sunt, conici potest 
e versu, quem in libri XVI prooemio exstitisse verisimile 

1 

est; fragmentum volo, quod Festus 257 nobis tradidit: 

Quippe vetosta virum non est satis bella moveri i), 

unde hoc quoque sequitur librum XVI satis magno tem- 
poris spatio post librum XV scriptum esse, cui rei con- 
venienter hie ante annum 184, ille non multo post annum 
177 in lucem est editus. 
Sic Plinii quoque locus melius intelligitur. Ennius enim 



1) Merula moveri vitiosiim esse putabat et in monere mutabat. Quam- 
quam editores posteriores lectionem traditam defenderunt omnes, tarnen, 
nisi quod moneri legere malim, Merulae adsentior. Nam hellum movere 
nihil aliud significare potest, nisi fallor, quam beUum incipere; cf. Liv. 
23, 48. 

post tumultus Aetolici descriptionem carmen suum con- 
tinuaturus non erat, nisi virtus, quam duo illi Caelii in 
bello Histrico praestiterunt, eum, ut pergeret, instigasset. 

Plinii quoque locum Vahleno molestias praebere intel- 
ligit, qui consideret eum GelHi illo loco, quo de egimus 
supra, fretum statuisse libros XII — XVIII annis 172 — 169 
scriptos esse. Sic enim fieri non potuit, ut post librum 
XV perfectum opus suum diutius intermitteret poeta. ') 
Hie igitur quoque numerum XII apud Gellium 1. 1. vitiose 
traditum esse nobis apparet. 

Quaerere aliquis potest, utrum res, quae annis 188 — 179 
gestae sint, Ennius tractaverit, necne. L. Mueller putat 
Ennio, utpote qui bellum, quod Caeliorum causa cecinerit, 
non privo carmine descripserit, exordium praemittendum 
esse, »welche (s) die Brücke zwischen den Jahren 1 89 — 178 
bot, das wichtigste, was sich in diesem Zeitraum begeben 
hatte, erwähnte, endlich die Veranlassung angab, weshalb 
er nach langem Schweigen zur epischen Dichtung zurück- 
kehrte (Quintus Ennius, p. 181)." Porro observat poetam 
non sine gravibus causis illius temporis res paucis modo 
verbis tetigisse; cf. ibidem p. 181 sq. 

Plane aliter Havetus iudicavit. Hie enim Florum res 
Romanas describentem Ennii epos prae oculis habuisse 
demonstrare studuit. Legimus 1.1. p. 32 : »Par une coinci- 
dence curieuse, Florus aussi raconte la guerre d'Istrie de 
178 immediatement apres la guerre d'Etolie de 189; 
apr^s la guerre d'Istrie vient dans son recit la guerre de 
Galatie, conduite en cette meme annee 189 par le collegue 
de Fulvius, Gnaevus Manlius Vulso. Florus ecrivait souvent 
de memoire, comme le prouvent ses nombreuses bevues." 
Neque multo post scripsit haec: »II est probable qu'en 



1) De perverso iudicio, quod Mommsenus de Plinii loco tulit, cf. L. 
Mueller, Quintus Ennius, p. 253 sq. 

vrai rheteur, plus soucieux de chercher des pretextes ä 
declamation que de pK)ursuivre la precision historique, il 
disposa les faits dans lordre que lui suggerait le souvenir 
du poeme d'Ennius. Ainsi dans la liste des sources de 
Florus il faudrait inscrire les Anftalcs, C'est lä peut- 
etre qu'il avait puise Tidee de comparer Antiochus ä 
Xerxes." Scilicet Varro VII, 21 hunc Ennii versum ser- 
vavit: 

Isqae Helle^nto pontem oontendit in alto, 

libri numero non indicato. Xerxem voluisse Ennium e 
verbis Varronis apparet. Merula primus contendit hunc 
versum ad regem Antiochum esse referendum et in libro 
XIII olim exstitisse. Neque incredibile est Romanos Om- 
nibus rumoribus territos (cf. Liv. 35, 23), cum Attalus, 
Eumenis frater, nuntiaret Antiochum cum exercitu Helles- 
pontum traiecisse (L 1. g 10), de altero Xerxe cogitasse. 
Id quod praeterea patet e Floro 2, 8 (quem locum Merula 
primus indicavit) : »Non aliud formidolosius fama bellum 
fuit ; quippe cum Persas et Orientem, Xerxen atque Da- 
rium cogitarent, quando perfossi invii montes, quando velis 
opertum mare nuntiaretur.'* Sed non facile disceptari posse 
mihi videtur, Florusne comparationem, quam inter An- 
tiochum Xerxemque instituit, ab Ennio petiverit. 

Macrobius VI, 2, 32 (cf. pag. 21), ut scimus, Ennium 
in libro XV duos Histros exhibere ex urbe obsessa erum- 
pentes tradidit. Havetus urbe illa Ambraciam designari 
putat, ad sententiam suam confirmandam Flori locum 
afferens, quem pag. 27 transscripsi. Hoc quoque loco 
Florum Ennium imitatum esse censet ; cf. 1. 1. pag. 37 : 
»Or, ainsi qu'on l'a vu, Florus parait s'etre inspire du 
poeme d'Ennius precisement ä propos de la transition 
entre les guerres d' Etolie et d' Istrie." Me tamen demon- 
stravisse arbitror Histros Ambraciae obsidioni non afFuisse. 

Cum autem apud Florum bellum, quod cum Gallograecis 
anno 189 gessit Gnaevus Manlius Vulso, post bellum His- 
tricum narratum sit, Havetus Ennium annorum 188 — 179 
res libris XVII et XVIII commemorasse contendit. »C'est 
dans Ennius que Florus aura puise V idee bizarre de 
raconter la campagne de Manlius apres la guerre des His- 
tres (pag. 42)." lUius enim sententia über XVIII anno 172 
scriptus est (cum Merula apud Gellium I. 1. legit duodevi 
cesimum). Fingit sibi Ennium anno 176 in libro XVI, 
annis 175 174 in libro XVII, annis 173 172 in libro XVIII 
scribendo versatum esse Praeterea epos poetam absolvisse, 
ergo post librum XVIII nihil additurum fuisse ei constat. 
Pag. 41 scripsit : »La premiere idee, qui yient ä V esprit, 
c' est qu' Ennius dut remplir les deux derniers livres avec 
les ^venements accomplis de 176 ä 174 ou 173, bien que 
ces evenements ne soient pas des plus importants." Itaque 
hoc ei non veri simile esse videtur, sed Florum spectanti, 
cui scribenti Ennii epos ante oculos stetisse putat, ei in 
mentem venit Ennium libris XVII et XVIII annorum 
188 — 179 res enarrasse. 

Praeterquam quod hoc cum operis, quäle Ennii sunt 
A n h a 1 e s , natura atque indole pugnet, temere dictum 
esse puto res, quae annis 176 — 173 gestae sunt, ad duos 
libros complendos sufficere non potuisse. Bellum Histricum 
totius libri materiem praebuisse vidimus I Praeterea si cum 
Haveto statu is poetam anno 172 libro XVIII scribendo 
carmini suo finem imposuisse, una accipere potes huius 
libri satis magnam partem occupatam esse epilogo, in 
quo poeta de vita sua narraverit et lectoribus valedixerit. 
At si poetam post librum XVI in lucem editum aliquam- 
diu opus intermisisse sumis — id quod Plinii loco fretus 
confidenter sumere potes — eumque anno 172 Carmen 
continuasse (tunc apud Gellium 1. 1. legendum est XVII), 
annorum 176 — 173 res ad librum XVII scribendum satis 

materiae ei praebere potuerunt et in libro XVIII belli 
Persici initium descriptum esse statuas licet. 

Accedit, ut non tarn absurdum sit, quam videatur, 
Florum bellum, quod cum Gallograecis gesserunt Romani, 
post Histricum descripsisse. Nam belli Aetolici narratio 
incipit: »Syriaco bello successit, et debebat, Aetolicum." 
Quam narrationem belli Histrici memoria excipit, quia 
Histri Aetolis opem tulissent (unde id petiverit Florus, 
nescio). Sequitur bellum Gallograecorum : »Gallograeciam 
quoque Syriaci belli ruina involvit". Ergo Florum bellum 
Histricum aliquo vinculo cum Aetolico cohaerere arbitratum 
esse videmus neque igitur iam miramur Histricum ante 
Gallograecorum traditum esse. 

Itaque num Ennium, nisi graviora accedant argumenta, 
Flori fontibus adnumerandum esse contendere liceat, quam 
maxime dubito. 

Multo probabilius utique mihi videtur Ennium in libri 
XVI exordio praecipua3 res ex iis, quae annis i88 — 179 
gestae sunt, paucis absolvisse. Cuius temporis spatii me- 
morem eum fuisse apparere potest e Cic. de prov. cons. 
9, 21 : »an vero M. ille Lepidus, qui bis consul et ponti- 
fex maximus fuit, non solum memoriae testimonio, sed 
etiam annaUutn litteris et summt poetae voce laudatus est, 
quod cum M. Fulvio conlega, quo die censor est factus, 
homine inimicissimo \ in campo statim rediit in gratiam, 
ut commune officium ^censurae communi animo ac volun- 
tate defenderent ?" ^) Lepidum et Fulvium anno 179 cen- 
sura functos esse nota est res. 

Unam etiam rem non parvi faciendam praetermittere 
non licet. Cum Haveto et L. Muellerio accepimus tribunos 
militum T. et C. Aelios, quos Livius in belli Histrici nar- 



1) Verba homine inimicissimo post conlega ponenda esse puto. 

2) cf. Liv. 40, 45, 6;. Gell. 12, 8, 5. 

ratione bis nominavit, eosdem esse atque T. Caecilium 
Teucrum fratremque, propter quos Ennium librum XVI 
prioribus addidisse auctor est Plinius, eorumque alterum 
apud Macrobium commemoratum esse. Cum autem quae 
Livius de illo bello scripto mandavit, evolvis, Caeliorum 
fratrum eximia facta frustra quaeris. Percurramus modo 
Livii narrationem (41, i-— 11)! 

C. I. A. Manlius consul Aquileia profectus ad lacum 
Timavi castra posuit. Inde ad proximum Histriae portum 
cum legionibus (secunda et tertia, ut videbimus) iter faciens 
quinque ferme milia a mari metavit castra. Eodem C. 
Furius, duumvir navalis, cum decem navibus magnum 
commeatum advehentibus se contulerat. Stationes ab Om- 
nibus castrorum partibus circumdatae : Histriam versus 
cohors Piacentina opposita ; inter mare et castra M. Aebu- 
tius tribunus militum secundae legionis duobus manipulis 
praeerat : T. et C. Caelii tribuni militum tertiam legionem, 
quae pabulatores et lignatores tueretur, via, quae Aquileiam 
fert, duxerant. Legio ergo secunda praeter duos M. Aebutii 
manipulos in castris remanebat. 

C. 2. Histri, ut primum ad lacum Timavi castra Romana 
mota sunt, post coUem ^) occulto loco consederunt et inde 
obliquis *) itineribus agmen sequebantur in omnem occa- 
sionem intenti '). Duo simul praesidia, Placentinae cohortis 
et manipulorum secundae legionis, aggrediuntur. Nebula 
matutina texerat inceptum ; Romani territi ingenti tumultu 
in castra confugiunt ibique terrore omnia complent. Prope 
omnes, et ipse consul, qui fugientes frustra revocare conatus 



1) Huc versum: 

Quos ubl rex Epulo spexit de cotibus celsis 
quadrare contendit L. Mueller, Q. E., pag. 186. 

2) MoDtibus obstipis obstantibiis, unde oritur nox (Fest. 193). 

3) Si lud, si nox, si mox, si iam data sit frux (Prise. 724). 

est, ad mare decurrunt. »Unus (ait Livius 2, 9 sq.) re- 
mansit M. Licinius Strabo, tribunus militum tertiae legionis, 
cum tribus signis ab legtone sua relictus. Hunc in vacua 
castra impetu facto Histri, cum alius armatus iis nemo 
obviam isset, in praetorio instruentem atque adhortantem 
suos oppresserunt. Proelium atrocius quam pro paucitate 
resistentium fuit, nee ante finitum est, quam tribunus 
militum quique circa eum constiterant interfecti sunt." 

Verba »cum tribus signis ab legione sua relictus" signi- 
ficare putant editores : »qui cum tribus manipulis in castris 
relictus erat, cum legio tertia Caeliis ducibus ad pabula- 
tores lignatoresque tuendos missa esset." Quod si verum 
est, verba ab legione sua quin spuria sint, non dubito. 
Nam Licinius cum tribus manipulis relictus esse a legione 
sua (ir door zijn legioen), cum hanc pabulatorum lignato- 
rumque causa e castris ducere T. et Caelios iuberet consul, 
ut' recte dici possit, vereor. Neque magis praepositioni ab 
vim »partitivam" tribui posse puto. Ergo pro a legendum 
esset ey si vulgata explicatio aliquatenus placeret. Sed quid 
refert Licinium cum tribus legionis tertiae signis in castris 
remansisse, cum haec legio pabulatorum causa via, quae 
Aquileiam fert, ducta est ? ') Exspectamus scriptorem nos 
certiorem facturum esse, qui cum Licinio Histris invaden- 
tibus restiterint. Levi autem mutatione instituta id effici 
potest. Si enim pro relictus legimus relictis, apte sententia 
decurrit *). 

Una tamen res prohibere videtur, quominus in talem 



1) Si praeterea tria legionis tertiae signa in castris remansissent, 
Livius id c. I, 7 monuisset. Contra Licinium illius legionis tribunum 
in castris adesse non miramur, si consideremus duos modo tribunos 
legionem comitatos esse, ergo ceteros, inter quos Licinium, in castris 
remansisse. 

2) Tunc verba //a legione sua relictis" significare ^^quae legio sua 
(i. e. secunda) destituerat", non est cur moneam. 

modum verba Livii immutemus et explicemus. Legimus 
enim c. 4, 8 e Romanis ducentos triginta Septem milites 
periisse, quorum plures in matutina fuga quam in reci- 
piendis castris (quae eodem die, quo amiserunt Romani, 
recepta esse videbimus infra). Hie igitur de Licinii eius- 
que comitum morte nobili non loquitur Livius, unde for- 
tasse aliquis efficiet cum Licinio admodum paucos, certe 
minorem militum numerum, quam tria habent signa, resti- 
tisse. Tunc verba »cum" tribus signis ab (i. e. e) legione 
sua relictus" solito more vertenda esse quivis videt. Sed 
cur talia commemoravisset Livius, minus perspicuum esset. 
Ergo aut in mortuorum numero CCXXXVII Licinium quo- 
que cum tribus illis signis fuisse aut Livium supervacuum 
duxisse, postquam illos ad unum omnes oppressös esse 
narravisset, eorum numerum, utpote quem lector ipse com- 
putare posset, tradere, contendo. 

Quae de Licinii fortitudine narrantur, tantopere con- 
veniunt cum iis, quae Macrobius ') de Caelio tribuno e 
libro XVI citavit, ut Havetus et (post eum) L. Mueller 
Ennium aut Livium errorem admisisse statuerint. Apud 
Havetum 1.1. p. 35 legimus: »II n'est point croyable, que 
dans la petite guerre d'Istrie deux tribuns differents aient 
eu des aventures et execute des exploits si semblables; 
il faut donc croire que Tun des deux auteurs a mis un 
nom pour un autre." Mueller putat ^) Ennium, ut aequalem, 
errare non potuisse, Licinium pabulatoribus et lignatoribus 
praesidio fuisse et Caelios Histris castra irrumpentibus 
restitisse. Id quod impugnari posse non videtur, nam nisi 
bellum Histricum plures occasiones fortiter pugnandi obtu- 
lerit — et secundum Livii narrationem nuUam talem 
occasionem praeterquam in castris ab Histris expugnatis 



1) Vid. pag. 22. 

2) et". Quintiis Emiius, pag. 185 sq. 

oblatam esse apparebit — Haveto et Muellerio adsentien- 
dum esse videtur. 

Sed non obliviscendum est Hostium totum Carmen epi- 
cum duos ad minimum continens libros de hoc bello 
conscripsisse, unde plura fortia facta in eo commissa esse, 
quam Livius commemoravit, constat. 

Nunc videamus, quid egerint Histri post inexspectatam 
victoriam. In quaestorio omni um rerum paratam exposi- 
tamque copiam et stratos lectos ') invenerunt. Regulus epu- 
lari coepit. Mox idem ceteri faciunt ') et, ut quibus insuetus 
liberalior victus esset, avidius vino ciboque corpora onerant. 

C. 3. Lepida brevitate Livius observat: »Nequaquam 
eadem est tum rei forma apud Romanos." Milites in scaphas 
et mare territi ruunt, sed nautae metu, ne compleantur na- 
vigia, turbae obsistunt. Inde certamen, mox etiam pugna 
cum vulneribus et caede in vicem militum nautarumque 
oritur, donec iussu consulis procul a terra classis submota 
est. Secernere inde inermes ab armatis coepit. Vix mille 
ducenti, qui arma haberent, inventi sunt. Ceteri sine dubio 
periissent, si belli hostes meminissent. Tunc demum nun- 
tius missus est ad tertiam legionem revocandam. 

Castra non magno labore recepta sunt, quia hostes vino 
somnoque mersi iacebant. 

C. 4. Histrorum pauci, qui modice vinosi ') erant, 
memores fuerant fugae, aliis somno mors continuata est. 



1) Lepidam Maellerii observationem invenimus Quintiis Ennius, 
p. 183 : //Offenbar zeigten sich bei den Römern bereits damals die 
Folgen der nach Hrn. Mommsen höchsf'entsittlichend wirkenden neuen 
Kiinstdichtung, deren Hauptvertreter Ennius war, besonders ein be- 
denkliches Studium seiner Hedyphagetica." 

2) Quam incerta coniectura huc pertinere frustulum, quod Diomedes 
378 e sexto decimo annali citavit: //prandere iubet horiturque" statu- 
erint Mueller et Valmaggius, dicto non opus est. 

3) Vinosi Heerwagen in suspicionem vocavit, quia signiücare soleat vini 
cupidi. Tentavit vino usi. Quamquam vinosus plerumque valet vino deditus, 
tarnen non video, cur non aliquando pro vini plenu's adhiberi potuerit. 

Aegri quoque Romanorum milites, qui mane in castris 
relicti erant, armis arreptis caedem ingentem fecerunt. 
Insignis opera fuit C. Popillii Sabelli equitis pede saucii, qui 
longe plurimos hostium occidit. Rex tarnen Histrorum temu- 
lentus ex convivio raptim a suis in equum impositus fugit. ') 

T. et C. Caelios, qui tertiae legioni praeerant (4, 3) in 
hac caede nuUam habuisse occasionem ad virtutem pro- 
bandam vix monendum est. 

C. 5. Forte ita evenit, ut duo mercatores Aquileia cum 
commeatu venientes, Romanae cladis ignari prope in 
castra ab Histris capta inciderent. li cum relictis impe- 
dimentis Aquileiam refugissent, omnia terrore ac tumultu 
non Aquileiae modo, sed Romae quoque post paucos dies 
impleverunt. Statim tota Italia dilectus extra ordinem 
indicti. Alter consul M. lunius Brutus e Liguribus in 
GalHam transgressus Aquileiam pervenit. Ibi certior factus 
collegae exercitum incolumem esse scriptis litteris Romam, 
ne tumultuarentur, ad Manlium est profectus. 

Histri postquam alterum consulem cum exercitu novo 
advenisse audierunt, passim in civitates dilapsi sunt. Con- 
sules Aquileiam in hiberna legiones reduxerunt. 

Mirum est profecto mercatores illos Aquileiam redeuntes 
tertiae legioni, quam via, quae ex Histrorum finibus ad eam 
urbem ferebat, duxisse T. et C. Caelios vidimus (cf. pag. 47), 
non obviam venisse eamque de alterius legionis clade non 
monuisse. 

C. 7, 4. M. lunius postquam comitiorum causa Romam 
rediit, cum in senatu eum fatigassent interrogationibus 
tribuni plebis Papirius et Licinius de iis, quae in Histria 
essent acta, in contionem quoque duxerunt. Ad quae cum 



1) Huc non inscite Havetns fragmentum retulit, quod Servius in 
Aen. XI, 19 libri niunero non addito servavit: //rex deinde citatus 
convellit sese" Notandum est L. Maellerium siio Marte idem coniecisse 
videri. — Valmaggium hocinventum iniuria Miiellerio tribiiisse observo. 



S2 

consul se dies non plus undecim in ea provincia fuisse 
responderet, quae se absente acta essent, se quoque, ut 
illos, fama comperta habere, exsequebantur deinde quaeren- 
tes, »quid ita non potius A. Manlius Romam venisset, ut 
rationem redderet populo Romano, cur ex Gallia provincia, 
quam sortitus esset, in Histriam transisset ; quando id 
bellum senatus decrevisset, quando populus Romanus 
iussisset," et vituperabant, quod tarn imprudenter et ignave 
bellum gestum esset, 

E quibus apparet hostilia anno 1 8 1 coeptata (cf. pag. 30) non 
diu permansisse, id quod (ibidem) iam coniecimus, et ergo 
in concilio a Manlio ante bellum initum (41, c. i) habito non 
iniuria nonnuUos consulendum prius senatum censuisse. 

C. 8. In annum 177 consules creati sunt C. Claudius 
Pulcher et Ti. Sempronius Gracchus. Sardiniam provin- 
ciam consularem factam Gracchus sortitus est, Claudio 
Histria evenit. Unde sequitur Livium 6, 2 consulibus anni 
praecedentis imperium in annum prorogatum esse narrantem 
erravisse. Nam caput octavum Claudium Histriam obtinuisse 
et Galliam Scipioni et Laevino praetoribus contigisse docet. 
Fortasse igitur 6, 2 pro in annum legendum est in tempus, 
Nam prorogatum Manlio et Bruto imperium esse e capitis X 
initio apparet. 

Ceterum hoc quoque vitiosum esse videtur, quod iam 
capite octavo de provinciis, quas consules sortiti sunt, 
mentio facta est. Nam c. 9 ita incipit, tamquam illam rem 
nondum Livius attigerit. Ibi legimus : »Provinciae deinde^ 
quae in hello erant, Sardinia atque Histria decretae." Iam 
Perizonius ante decretae inseruit consulibus^ quod aegre desi- 
derari puto. Sed non minus necessarium duco in capite octavo 
verba »Gracchus eam sortitur, Histriam Claudius" deleri. 

C. 10. M. lunius et A. Manlius proconsules principio 
veris anni 177 in Histrorum fines exercitum introduxerunt. 
Histri indignabantur, quod Romani omnia diriperent, et 

quamquam certam spem satis sibi virium adversus duos 
exercitus fore non habebant, ex omnibus populis iuventus 
concurrebat, quae tarnen acrius quam perseverantius pug- 
navit '). Ad quattuor milia caesa; ceteri omisso bello in 
civitates passim diffugerunt. Inde legatos primum ad pacem 
petendam in castra Romana, deinde obsides imperatos 
miserunt. Quae cum Romae cognita litteris proconsulum 
essent, C. Claudius consul veritus, ne forte ea res provin- 
ciam et exercitum sibi adimeret non votis nuncupatis, 
non paludatis lictoribus, praeceps in provinciam abiit, ubi 
imprudenter se gessit. Consulibus probra obiecit adversis 
auribus militum et utrumque provincia decedere iussit. 
Cum illi tum consulis imperio obtemperaturos se esse 
dicerent, cum is more maiorum solitis ceremoniis peractis 
ab urbe esset profectus, furens ira catenas poposcit vinctos 
se lunium * Manliumque Romam missurum minitans. Sed 
cum nemo eius imperium respiceret, nave eadem, qua 
venerat, Aquileiam rediit. Inde coUegae scripsit, ut militum 
novorum ei parti, quae scripta in Histriam provinciam 
esset, ediceret, Aquileiam ut conveniret, ne quid se Romae 
teneret. Claudius prope consecutus est litteras suas. Romae 
non ultra triduum moratus solemnibus rite perpetratis 
aeque ac prius praecipiti celeritate in provinciam abiit. 

C. II. Paucis ante diebus lunius Manliusque oppidum 
Nesactium, quo se principes Histrorum et regulus ipse 
Aepulo receperat, summa vi oppugnare coeperant. 

Infecta igitur pace legati Histrorum (c. lO, 4) dimissi 
esse videntur. Mirum est Livium hac de re nihil narrasse. 

Ad illam urbem Claudius duabus legionibus novis ad- 
ductis, vetere exercitu cum suis ducibus dimisso, ipse 
oppidum circumsedit. 

Ergo Caeliis nostris nulla iam occasio praeberi poterat, ut 



1) Fieri potest, ut in hac pugna Caelü fratres virtiite excellerent. 

in hello Histrico praeclarum aliquod factum perpetrarent. 

Claudius amnem moenia urbis praeterfluentem, qui 
Histris aquationem praebebat, novo alveo avertit ^). Quae 
res barbaros miraculo terruit ; sed ne tum quidem memores 
pacis ^) in caedem coniugum ac liberorum versi sunt. Inter 
complorationem feminarum puerorumque milites oppidum 
intrarunt. Quod expugnatum esse ut rex accepit, traiecit 
ferro pectus, ne vivus caperetur. Auetores belli ') virgis 
caesi et securi percussi sunt. Histria tota obsidibus datis 
in dicionem venit. 

Si autem bellum Histricum talem habuit decursutn, 
qualem e Livii narratione cognovimus, non amplam car- 
minis epici materiam praebuisse facile est intellectu. Haec 
tarnen non obliviscenda sunt : primum Plinium Ennii 
librum XVI spectantem locutum esse de »poetica fabu- 
lositate," deinde bellum Histricum dignum *visum esse, 
quod carmine heroo celebraretur, quia Hostius, Lucilii 
aequalis, proprium poema de eo composuerit % unde non 



1) Ennium hanc rem narrantem versum adliibuisse: 

Quos ubi rex Epalo spexit de cotibus celsis 
contendit Havetus. Quos eos spectat, qui in flumine avertendo versati 
erant. Havetus tantopere se verum vidisse persuasum habet, ut 1. 1. 
pag. 34, n. 2 scripserit : „Ces rochers sont a noter pour retrouver Tem- 
placement exact de N^sactium." 

2) Livius omnino oblitus esse videtur se modo (10, 4) memoraase 
Histros non multo antea legatos ad Romanos, qui de pace cum iis 
colioquerentur, misisse. 

3) Quod de belli auctoribus verba fecerit Livius, documento esse puto 
bellum a Romanis non susceptum esse propter. opem ab Histris anno 
189 Aetolis latam. 

4) Fortasse Hostius Ennii Annalem XVI ante oculos habuit, cum 
bellum suum Histricum scripsit. Conferri possunt Hostii versus, quos 
Macr. VI, 3, 6 tradidit: 

— \j\j — \j\j — \j\j — non si mihi linguae 
centum atque ora sient totidem vocesque liquatae. 
cum Ennianis, quos Schol. Bern, in georg. II, 43, 4 servavit: 
Non si lingua loqui superet, aique ora decem sint 
In me e. q. s. 

temere conicere possis Livii huius belli descriptionem ad- 
modum compendiariam esse (hie illic minus accuratam 
esse vidimus), postremum Livii narrationem in nullo iam 
manuscripto superesse ^). Quibus de causis non mirandum 
est Livii narrationem cum opinione, quam de bello Histrico 
e Plinii et Macrobii locis laudatis mente comprehendimus, 
non convenire. Qua ex re fortasse concludi licet Ennium 
Livii fontibus non adnumerandum esse. 

Quamquam Ennium multa aliter depinxisse, quam rerum 
scriptor fecisset, fa^cile credo, tamen quod Annales perie- 
runt etiam propter historiam summopere est lugendum. Non 
enim obliviscendum est res, quas in libris VIII — XVIII narra- 
vit Ennius, eo vivente gestas esse eumque cum clarissimis suae 
aetatis viris artissimis amicitiae vinculis coniunctum fuisse. 

Sed iam disputationi meae finem imponere übet. Me 
demonstrasse puto Vahlenum sententias, ad quas Bergkius, 
Havetus, L. Mueller, quod attinet ad librorum XV et XVI 
argumenta, pervenerunt, diluere conantem tota via erravisse. 

Sequitur brevis conspectus argumentorum Annalium, 
quos supra attigi. In libro VII igitur Ennius descripsit 
bellum Punicum primum, in libris VIII — X bellum Punicum 
secundum, in libris XI et XII bellum Philippi et Graeciam 
liberatam, in libris XIII et XIV bellum Antiochi, in libro 
XV Aetolicum, in libro XVI, praeter res annis i88 — 179 
gestas, quas paucis absolvisse eum puto, bellum Histricum, 
in libris XVII et XVIII res annis 176 — 172 gestas et belli 
Persici initium. 



1) Nota est res libros XLI — XLV iino modo codice traditos esse, 
qui anno 1527 in monasterio, quod i^Lörsch" appeüatur, apud urbem 
Augustam Vangloruin inventus lioc tempore Vindobonae servatur. Hosce 
libros typis describendos primus curavit Simon Grynaeus in Frobenii 
editione anni 1531. Tunc iam libri XLI initium desiderabatur ; nunc 
insuper manuscripti folia, quae c. 1—9, 10 [edic-]tum consulis praebe- 
bant, desunt. 



AD PROPERT. III, 3 (ed. Baehrens). 



Visus eram molli recubans Heliconis in umbra, 

Bellerophontei qua fluit humor equi, 
Keges, Alba, tuos et regum facta tuorum, 

Tantum operis, uervis hiscere poase meis, 
5 Parvaque ^) iam magnis admoram fontibus ora, 

Unde pater sitiens Ennius ante bibit 
Et cecinit Curios fratres et Horatia pila 

Kegiaque Aemilia vecta tropaea rate 
Victricesque moras Fabii pugnamque sinistram 
10 Cannensem et versos ad pia vota deos 

Hannibalemque Lares ßomana sede fugantes 

Anseris et tutum voce fuisse lovem : 
Cum me Castalia speculans ex arbore Phoebus 

Sic ait, aurata nixus ad antra lyra : e. q. s. 

De hisce versibus Vahlenus in disputatione »Ueber die 
Annaien des Ennius" pag. 5, n. i scripsit haec : »Neuer- 
dings ist die alte Meinung aufgefrischt worden, dass dies 
fast ebensoviele Bruchstücke aus Ennius' Annaien wie 
Verse seien (?). Damit aber nicht bei v. 8 Jemandem ein 
Bedenken komme, wird an den Seetriumph des Aemilius 
Regillus erinnert (Liv. 37, 30, 58). Wer Livius vergleicht 



1) Iniuria L. Muelleriura pro parvaque coniecisse pronaqne puto. 
Poetae elegiaci parva ora aptissime maynis carmiiiis lieroi fontibus 
opponuntur. 

45» 35> 3 »Paulus ipse post dies paucos regia nave ingentis 
magnitudinis, quam sexdecim versus remorum agebant, 
ornata Macedonicis spoliis non insignium tantum armorum 
sed etiam regiorum textilium, adverso Tiberi ad urbem 
est subvectus completis ripis obviam effusa multitudine", 
wird geneigter sein mit den alten Erklärern an Aemilius 
Paulus und den Sieg bei Pydna zu denken, nur dass dieser 
nicht bei Ennius vorkam. Aber obwohl das meiste von 
dem, was in den Versen 7 — 12 erwähnt ist, aller Wahr- 
scheinlichkeit nach auch in Ennius' Annalen nicht gefehlt 
hat, so bedarf es doch nur aufmerksamer Betrachtung des 
Gedichtes von Anfang an, um zu erkennen, dass Propertius 
keinen Auszug aus Ennius' Epos hat geben wollen." 

Ne nunc quidem Vahleno assentiri possum. Nam versu 
7 pro tradito cecinit cum »Italis" legit cecini (quod e coni- 
ectura natum esse non monuit). Tamen Propertium post 
Visus eram et adntoram scripsisse cecini numquam mihi 
persuadebit. Praeterea sententiam illa mutatione pessum- 
dari quivis videt. Propertius enim designare vult se iam in 
eo fuisse, ut ex Hippocrena biberet, cum Phoebus ab incepto 
se deterreret. Si iam Carmen heroum cecinisset, id quod 
cecini indicaret, Phoebi admonitio omni sensu careret. Ergo 
cecinit, quod praebent Codices, quam maxime retinendum 
esse censeo. 

Porro pro tarn (v. 5), quod ante magnis positum mihi 
quidem valde displicet, sed a Vahleno probari videtur, 
cum Guyeto et Heinsio iam legendum est. Sic enim apta 
nascitur sententia : »Iam parva mea ora magnis fontibus 
admoram, cum Phoebus e. q. s." 

Praeterea admodum mirum esset, si Propertius non alias 
res, quam quas Ennius quoque in Annalibus commemo- 
ravit cecinisset. Musa, quae eum compellat (v. 39 sqq.) 
et adhortatur, ne bella canat, de Marii pugnis et de bellis 
in Germania gestis loquitur. 

Cur vs. 8 de Aemilii Pauli potius triumpho (167), quam 
de Aemilii Regilli (189) *) cogitandum sit, non perspicio. 
Propertius enim de Aemilia navi loquitur. Pauli autem 
triumphum ea potissimum re, quod regis Persei navi Tiberi 
adverso subvectus est, vulgi ora convertisse et Livius 
(cf. p. 57) et Eutropius, 4, 4 docent, qui scribit : »Romam 
cum ingenti pompa rediit in nave Persei, quae invisitatae 
magnitudinis fuisse traditur". Ergo poetam erroris accusat, 
qui eum Pauli triumphum voluisse putet, quippe quem 
Ennius in Carmen suum recipere non potuerit. 



1) Hunc triumphum deslgnasse Propertium iam Merula vidit; cf. 
ed. p. 556. Eum vs. 8 cecinit legisse, per se intelligitur. 






AD FABII PRAECONIUM. 
(Cic. Cat. M. 4, 10.) 



Unus homo nobis cnnctando restituit rem. 

NoeDum rumores pouebat ante salutem. 

Ergo postque magi£qae viri nunc gloria claret. 

De versus tertii explicatione aliquid in medium pro- 
ferre libet, de quo Vahlenus disputationis saepius citatae 
pag. 7 talia exhibuerit, ut si ea in ipso ortu oppressisset 
prudentius eum acturum fuisse existimem. 

Enunciati enim structuram omnino negligens versum 
explicare conatus est in hunc modum: Nunc (cz: tempore 
quo scribit poeta) viri gloria claret postque (= multo 
post tempus, quo vixit Fabius) magisque (sc. quam antea). 
>Nu?ic gloria claret ^ ait Vahlenus, ist die Hauptgedanke 
und nunc wird, wie es Stellung und Verbindung der Worte 
verlangt (?), durch postque magisque gehoben : ,daher jetzt 
sowohl (lange) nachher als auch mehr noch sein Ruhm 
erglänzt*. Wenn ich aber so den Sinn des Ennianischen 
Verses richtig deute, so ergiebt sich, dass das Lob weder 
dem lebenden noch dem eben gestorbenen Fabius galt, 
sondern die Verse geraume Zeit nach Fabius gedichtet 
sind, wie es der Fall ist, wenn sie dem XII. Buch ange- 
hören und, wie dieses, nicht vor 582 (172) entstanden sind." 

Plane alia via procedendum esse puto. Verba enim »viri 

nunc gloria" iungenda sunt, »wie es Stellung und Ver- 
bindung der Worte verlangt", ut Vahleni verbis utar. 
Nunc pro adiectivo adhibitum est, ut in nunc homines 
apud Plautum et semper in pacis semper auctor apud Li- 
vium et olim in longa olini fames apud Tacitum (Hist. 
V, 4 ). Ciaret pro futuro positum nihil habet insoliti ; con- 
ferri potest inscriptionis M. Plautii, quam ipse Vahlenus 
e Plin. n. h. 35, 115 citavit, versus quartus: 

Quem nunc et post semper ob artem haue Ardea laudat, 

in quo post idem esse quod postea^ ut in nostro versu, 
quivis videt. 

Ennii igitur versum nihil aliud velle censeo quam haec : 
»Ergo gloria, qua nunc fruitur Fabii memoria, postea 
magis enitescet." Itaque coniecturas, quales sunt Bernaysii 
plusque magisque, Bergkii ') priusque magisque^ Baehrensii 
olintque magisque^ plane inutiles duco. 

Praeterquam quod Vahleni explicatio cum sententiae 
structura pugnare mihi videtur, ineptam quoque esse exis- 
timo. Nam fac post significare posse multo post et quemvis 
haec legentem sponte intelligere supplendum esse in hunc 
modum: »multo post, quam Fabius patriam cunctando 
servavit", vel »multo post Fabii mortem", tamen inep- 
tissime Ennium post Fabii magna merita commemorata 
laudationem suam finiturum fuisse contendo dicentem : 
»Ergo nunc (i. e. Vahleno auctore anno 172) multo post- 
quam mortuus est (anno 203) magis etiam gloria claret." 

Contra aptissime laudatio absolvitur hac sententia, quam 
ego ipsius Ennii esse duco: »Ergo gloria, qua nunc Fabii 
nomen exornatur, procedente tempore accrescet. 



1) Kl. Phil. Sehr. I, p. 282. 



AD ANN. 348-353 (ed. L. MüBLLEa), 



Bergkius (Kl. Sehr. I, p. 273) in versibus, quos (Brutus 58) 

citavit Cicero (cf. pag. 1 5). inter verba Marci filius et is 

dictust Ollis popularibus olini lacunam esse negat et cum 

Merula olim eiciendum et ollis post popularibus ponendum 

esse censet, quia vocalubo olim, quod supervacaneum esse 

autumat, reservato hexameter septem pedum Ennio adscri- 

bendus sit. Tarnen ipse observat : »Ein Bedenken scheint 

allerdings dieser Restitution entgegen zu stehen : nämlich 

ollis popularibus olim findet sich in diesem Verse auch in 

der Stelle des Seneca bei Gellius XII, 2, 3." Sed haec 

molestia ei non magni momenti esse videtur ; nam »Seneca 

hat, wie man leicht sieht, diese Verse eben aus dem Brutus 

des Cicero abgeschrieben ; durch eine Nachlässigkeit Cice- 

ros oder doch seiner Abschreiber war das störende olim 

hereingekommen." Quae argumentatio mihi non probatur. 

Nam fieri potuisse, ut olim, quod nostro loco peculiarem 

vim habere monui pag. 15, postea in textum irrepserit, 

nego. Praeterea pro demonstrativo is relativum exspec- 

taremus. 

Neque magis placent, quae praeterea apud Bergkium in 
eodem loco legimus: »Seneca nahm natürlich keinen 
Anstoss an dem fehlerhaften Verse, für seinen Zweck war 
ihm ein so grober Verstoss sogar willkommen, und wenn 
er nun den Virgil beschuldigt, dass er aus Liebhaberei 






62 

für den archaischen Stil ähnliche Verse gebildet habe ^), 
so ist dies eben nur eine Bosheit, wie sie dem philoso- 
phirenden Rhetor ganz wohl ansteht." Nam si revera verba 
Ennii »Marci filius: is dictust ollis popularibus olim" 
unum hexametrum effecissent, id Senecam ex animi 
sententia observaturum fuisse, non est cur dicam. 

Accedit, quod Senecam contendentem Virgilium versus 
aliquid supra mensuram trahentes interposuisse, ut Enni- 
anus populus adgnosceret in novo carmine aliquid anti- 
quitatis, versus hypermetros voluisse satis verisimile sit, 
quales sunt Virg. Georg. II, 344: 

Si non tanta quies iret frigasque csloremque 
Inter e. q. 6. 

et ibidem I, 295 : 

Aut dulcis musti Volcano decoquit humorßz/i 
Et foliis e. q. s. 

Nam non versus septem pedum spectasse Senecam facile 
intellectu est, utpote quos apud Virgilium frustra quaeras. 
Quamquam tales versus, quales sunt, quos e Virgilio 
citavi, inter Annalium quae supersunt fragmenta non 
exstant, tamen in partibus deperditis quin exstiterint, non 
est cur dubitemus. Immo Senecae verbis supra allatis pro 
certo constat. 



1) Senecae verba apud Gell. 1. 1. sunt haec : * Virgilius quoque noster 
non ex alia causa duros quosdam versus et enormes et aliquid supra 
mensuram trahentes interposuit, quam ut Ennlanus populus adgnosceret 
in novo carmli e aliquid antiquitatis. 



AD ANN. 428 sq. (ed. L. Mueller). 



Apud Priscianum, I 259 H, legimus haec : »Excipitur 
,arcus' quod dififerentiae causa quidam tarn secundae ^ 
quam quartae protulerunt. De caelesti enim Cicero dicens 
in III (51) de deorum natura in i finivit genetivum : ,cur 
autem arci species non in deorum numero reponatur ?' 
Invenitur tamen apud veteres etiam feminini generis, se- 
cundum quod bene est quartae declinationis. Ennius in 
XV annali : 

A.rcu8 ubi aspiciunt, mortalibus quae perhibentur." 

In hoc versu ubi Hertzius delevit ; sed quia quattuor 
Codices perhibetur praebent, cum Columna, quem etiam 
Vahlenus in editione sua et L. Mueller secuti sunt, aspici- 
tur legere malim. Mueller valde probabilitervocabulo »Iris" 
enunciatum supplevit, id quod iam Spangenbergius suspi- 
catus esse videtur, qui ad versum nostrum adnotavit (p. 157): 
»sc. Iris" et fortasse Columna quoque, pag. i85adnotans: 
»Iridem intelligit." Vahlenus, Rhein. Mus. (1861) 16, p. 575 
levissima mutatione pro ubi aspiciunt coniecit subspiciunt, 
quod Baehrensius et Valmaggius receperunt. Vahlenus 
enim putat e Prisciani verbis efficiendum esse in Ennii 
versu vocis arcus formam talem fuisse, e quali appareat 
quartae esse declinationis. Sed ea ipsa in re errasse videtur. 
Nam verba Prisciani »secundum quod bene est quartae 

declinationis" ad lectores tantum monendos addita esse 
videntur, ne secundae vocem arcus esse putarent, unde 
sequitur ex arcus vocis forma, quam noster versus prae- 
bebat olim, n o n apparere, qualis sit declinationis. Bene 
Prisciani non recte valet vel iure, sed nostrum itzekerweir 
Si Ennius scripsisset : Marcus subspiciunt (vel aspiciuntf\ 
non fuisset, cur verba »secundum quod e. q. s." addidisset 
Priscianus, unde sequitur cum aliquot codicibus perhibetur 
esse legendum et cum Columna aspiciunt in aspicitur esse 
mutandum. 

Porro L. Mueller Priscianum apud veteres arcus etiam 
feminini generis inveniri dicentem erravisse et pronomen 
relativum genus accepisse a sequenti Iris, ut in versu 

Est locus, Hesperiam quam mortales perhibebant 

a nomine Hesperiam iure contendisse mihi videtur. 

Quam opinionem confirmari censeo loco, quem apud 
Nonium in libro V »de differentia similium significationum" 
repperi. Legimus 425, i : »Arcus et Arquus hoc distant: 
arcus enim omnis suspensus fornix appellatur ; arquus non 
nisi qui in caelo apparet, quam Irim poetae dixerunt unde 
et arquati dicuntur quibus color et oculi virent quasi in 
arqui similitudinem. Lucretius lib. VI (526) : 

Tum color in nigris exsistit nubibus arqui." 

Videmus Lucretium, qui saepenumero Ennium imitatus 
est, vocem q. e. arcus tamquam secundae declinationis 
flexisse (Lucretii quoque Codices arqui praebent), apud eum 
igitur non feminini generis fuisse ; praeterea apud Nonium 
quoque in verbis »arquus non nisi qui in caelo apparet, 
quam Irim poetae dixerunt" relativum ^//^w sequentis vocis 
Irim genus accepisse. 

Fortasse accipiendum est librarium aliquem Prisciani 
verbis »secundum quod bene est quartae declinationis" in 

errorem ductum ver^um Ennii ita immutasse, ut vocem 
arcus secundum quartam declinatam esse appareret. Veri- 
siniile est eum scripsisse : 

Arcus ubi aspiciunt, mortalibas quae perhibentur, 

vocis arcus tunc u litteram productam esse debere npn 
observantem, ad qpod vitium corrigendum Hertzium ubi 
delevisse et Vahlenum subspiciunt coniecisse iam dixi. 

Arctis pluralem nihil insoliti habere (id quod nemo 
obloquetur, ut opinor) Vahlenus sibi demonstrandum esse 
putavit. Citat igitur Ovid. Met. ii, 590 sqq.: 

.... induitnr velamina miile colorum 
Ins, et arcuato caelum curvamine signans 
Tecta petit iussi sub nube latentia regia. 

et ibidem 632 : 

Effugit et remeat, per quos modo venerat arcus, 

Sed in altero, quod attulit, exemplo pluralem alius naturae 
esse ipse Vahlenus observavit. Cur igitur citaverit, non 
perspicio. Sunt versus Homeri A 26 sqq. : 

xvccvsot Sf ^pciKOvrsg opapix^TO Trpori isipiiv 
rpslq 6Kirepb\ Jpta'O'iv iotKorsg^ &g t€ Kpovlocv 
iv vk^e e(TTVipi^€, ripag fAspiToov xu^pcoTrav 

Pluralem Ipia-cri plus unam iridem spectare non est cur 
moneam. 

Arcus pluralem de una iride adhibitum esse nonnum- 
quam, nemo, ut iam dixi, obloquetur, quia iris quasi e 
Septem arcubus composita est. Sed inde non sequi semper 
plurali usos esse scriptores per se intelligitur. 

Nostrum versum a Columna recte emendatum esse puto. 
Si autem L. Mueller sequentem versum a voce Iris initium 
cepisse iure statuit, tunc arcus nomen proprium fuisse 

5 

contendo, quod Ennius usitatiore tris explicaverit '), ergo 
arcus ^) scribendum esse littera maiuscula, tris, ut nomen 
appellativum, minuta (hoc lam L. Muellerium in editione 
sua fecisse video). Sic vocabulum latinum per graecum 
explanari non mirum est ; cf. modo versus, quos Probus 
ad Virg. Ecl. 6, 31 e tertio Annali citavit : 

Et densis aqaila pinnis obnixa volabat 

Vento, quem perhibent Graium genus Hp» lingua. 



1) Cf. Festus 325 : 

Nee quisqiiam tro^ixVy sapientia quae perhibetur. 
In somnis vidit prius quam sain discere coepit. 

2) Nonio auctore Arquus scribere velim. 



AD PERS. SAT. VI, 9 sqq. 



Loco laudato legimus haec: 

Lunai portam, est operae, cognoscite, cives ! 
Cor iubet hoc Enni, postquam desteitait esse 
Maeonides, Quintus pavone ex Pythagoreo. 

Exemplum Columnae, Merulae, Ilbergii >) secutus Vah- 
lenus in editione sua Persii verbis fretus versum primum 
retulit ad somnii, quod se vidisse Ennius in libri primi 
initio narravit, descriptionem. De quo versu Bergkius pri- 
mus aliter iudicavit; cf. Kl. ph. Sehr. I, p. 264, n. 23. 
Putat illa e verbis Persii concludi non licere. »Persius in 
seiner manierirten Weise konnte diese Bemerkung zu jedem 
beliebigen Verse des Ennius machen. Wahrscheinlich geht 
der Vers auf die Gründung der römischen Colonie in Pisa 
im Jahr 577(177), obwohl Ennius auch schon früher diese 
Gegend erwähnen konnte, von der Rom bereits im Jahr 
559 (195) Besitz ergriffen hatte." In hac quoque re L. 
Mueller ad eandem sententiam pervenit atque Bergkius ; 
cf. Quintus Ennius^ p. 139 sq. Sed iure hoc argumentum 
addidit, scilicet Ennium verba »Lunai e. q. s." non in 
libri primi initio exclamare pötuisse, quia illud scribenti 
lectores civium nomine compellare nondum ei liceret. Et 



1) Q. Ennii Annali um libri primi fragmenta emendata, disposita, 
illustrata. Bonrae 1852. Cf. pag. 19. 

5* 

quia anno 177 Luna colonia deducta sit nostrum versum 
in libro XVII collocandum esse putat. 

Baehrensius, Fragm. poet. Rom. p. 61, haec annotavit: 
»Quae verba cum aperte ad praefationis finem spectent, 
sed inepte statuatur ipsum Lunae portum ab Ennio, qui 
in Parnasso somniasse se finxit, commendatum civibus 
esse, sie mihi persuadeo, ea tantum quae dedi verba (sc. 
»est operae, cognoscite, cives!") sumpsisse Persium ex 
Ennio, qui Romanos ut historiam suam novo modo enar- 
ratam cognoscere vellent adhortatus sit." Quamquam Val- 
maggius hanc sententiam approbavit, tamen defendi eam 
posse nego. E verbis enim cor iubet hoc Enni apparet 
aliquid praecedere,- ad quod Ennius adhortatus est. Ergo 
nullus dubito, quin totus versus Ennio sit adscribendus. 

Mihi quoque perperam agere videtur, qui contendat En- 
nium se in Lunae portu notum illud somnium vidisse, in 
quo Homeri anima ei apparuit, narrasse et deinde excla- 
masse: »o cives, ille portus dignus est, quem cognoscatis!" 
Vocativus solus »cives 1" prohibet, quominus id accipiamus. 
Praeterea Ennium in ea urbe fuisse, nusquam comperimus. 
Merula quidem p. 68 scripsit : »Verisimile est Catonem, 
quum Romam rediret, ex Sardinia (ibi praetura functus 
est et inde Ennium secum Romam duxit) in Lunae por- 
tum, qui isti provinciae adversus et in. conspectu, cum 
doctissimo comite traiecisse: ubi quum Ennius se somno 
dedisset, visus est per quietem esse in Parnasso e. q. s." 
Sed mera haec est coniectura. Accedit, quod somnium illud 
ab Ennio fictum esse, postquam consilium carminis heroi 
Latini Homericum in modum pangendi ceperat, per se 
intelligatur. Quod consilium non ante ei in mentem venisse, 
quam cum aliquamdiu Romae vixisset, res est perspicua. 

In scholio ad Pers. Sat. VI, i legimus : » (portus Lunae) 
cuius etiam Ennius in principio annalium meminit hoc 
versu, quem etiam Persius carminibus suis iunxit et refert 

ab Ennio aSlatum." Ab alio scriptum esse puto scholium 
primum ad vs. lO : »hunc versum ad suum Carmen de 
Ennii carminibus transtulit. merito ergo ait : ,cor iubet 
hoc Enni, postquam destertuit*." 

Haec scholia transscripsi ad demonstrandum duas, quas 
de nostro versu viri docti conceperunt, opiniones iam olim 
exstitisse. Columnae enim, Merulae, Ilbergii, Vahleni Judi- 
cium in priore defenditur, in altero adumbrari videtur 
versum Ennii quidem esse, de loco tamen, quem occupa- 
verit, nihil affirmatur. 

Versum post annum 184 scriptum esse, ergo libro XVI 
aut XVII aut XVIII adscribendum esse, nemo negabit, 
qui sciat Ennium illo anno civitate Romana donatum esse. 

Fortasse L. Mueller verum vidit. 



MERULA ANNALIÜM FHAGMENTORUM 

AUCTOR. 



Utrum Fontes duo '), e quibus multa usque ad suam 
aetatem ignota fragmenta ad Annales pertinentia hausit 
Merula '), ab eo ipso sint ficti, necne, nunc non dirimo. 
Sed duobus exemplis allatis ostendere übet, quam mirum 
in modum Annalium fragmenta adaugere conatus sit. 

Ad Virg. Aen. VIII, 630 Servius adnotavit: »Sanetotus 
hie locus Ennianus est." Iure hanc observatiunculam Merula 
ad versus 630 — 634 pertinere monuit. Versus sunt hi : 

Fecerat et viridi fetam Mavortis in antro 
Procubuisse lupam, gemiDosque huic ubera circum 
Ludere pendentes pueros et lambere matrem 
Impavidos, illam tereti cervice reflexa 
Mulcere alternos et corpora fingere lingua. 

Sed inepta sunt, quae pag. 190 scripsit : »Quia incertum, 
quo haec modo ab Ennio scripta, licentius sie mutavi : 

geminique hinc (?) ubera circum 

Ludunt pendentes pueri 



1) //L. Galpurnii Pisonis V. C. de Continentia veterum poetÄrum 
ad Traianum principem" et //Glossaria Gulielmi Fornerii." 

2) Cf. losephus Lawickius, de fraude Merulae. Bonnae 1852. P. J. 
Blök, de fragmentis Ennianis a Paullo Merula editis. Mnemos. no. 
sc. XXVII, pag. 1 sqq. 

In eum enim locum digitum intendit Grammaticus. (Unde 
Merula hoc novit?) Plura fortassean latent hie apud Vir- 
gilium ; malim tarnen mediam quasi ingredi viam et timi- 
ditatis insimulari potius in scrutando, quam temeritatis 
accusari in scribendo. Religio mihi quid quod 
non auctoris auctori adscribere." 

Qui fieri potuit, ut Merula e versibus citatis Virgilii 
plane ad arbitrium aliquot verba adscripserit Ennio, nisi 
id ageret, ut Columnae editioni maiore fragmentorum 
numero sua excelleret ? 

Eandem eius mentem fuisse puto editionis pagina 544. 

Servius ad Aen. II, 241 haec habet: ^0 patria. Versus 
Ennianus." Quia totus Virgilii versus hie est: o patria, 
o divum domus Ilium et inclita bello Moenia Dardanidum, 
versum Ennii a Servio spectatum esse puto, qualis tegitur 
Fabul. 169 (ed. Mueller): »o pater, o patria, o Priami 
domus". Non enim locutiones Servianas, quales sunt: 
versus Ennianus ; versus est Ennii; versus est Catulliy hoc 
velle Virgilium poetas illos ad verbum imitatum esse, per 
se intelligitur et demonstravit L. Mueller, Quintus Ennius, 
p. 141. Sed Merula lectorem non monens Servium anno- 
tatione sua Virgilii verba tantum, quae sunt: »o patria", 
spectasse, p. 544 haec scripsit: »An ad verbum ex Ennio 
incertum. Moenia Dardanidum autem, quae apud Virgilium, 
mutavi ego, fidentius fortean, in Pergama^ non alio fini, 
quam ut tenacius copularentur haec cum aliis, quae de 
Pergamis ab Ennio scripta notat Macrobius lib. VI. Satur. 
cap. I : 

Qaae neque Dardaniis campis potuere perire, 

Nee, quum capta, capi, nee, quum combusta, cremari**. 

Hoc loco quoque Merulam apud Servium consulto alia 
legentem, quam quae tradita sunt, fragmentorum numerum 
augendi cupiditati indulsisse videmus. 



AD AMBRACIAM. 



Ambraciam Ennii comoediis adnumerandam esse olim 
contendit Columna (cf. ed. p. 452 sq.), quem secutus est 
Vahlenus, qui Columnam non nominans, Quaest. Enn. 
p. LXXXI, scripsit: »Indices ac reliquiae trium tantum 
comoediarum hodie extant : Ambraciae, siquidem ea comoe- 
dia fuit, e. q. s." Nomen Ambraciae Columna comparavit 
cum Terentii fabulae titulo, qui est Andria, Sed cur Am- 
braciae nomine puellam An^braciensem designatam esse 
admittendum sit, non video. Neque e quattuor fragmentis, 
quae Nonius ex Ambracia servavit, effici potest Ambraciam 
fuisse comoediam. 

Neque magis Ribbeckio assentior, qui primus Ambra- 
ciam inter tragoedias praetextatas retulit ; cf. Scenicae 
Romanorum poesis fragmenta (ed. sec.) I, p. 279 ; II (ed. 
pr.), p. IX sq. ; die Römische Tragödie im Zeitalter der 
Republik, p. 207 sqq. ') Si enim statuimus, id quod ipse 
Ribbeckius quoque fecit \ Ambraciam ab Ennio scriptam 
esse ad Fulvii praeclara facta celebranda, non video, 



1) Havetus, dubitanter quidem, cum Ribbeckio facit; cf. L'histoire 
rom. etc. p. 30: nVAmhracia, qui parait avoir 6t6 une fabula praetextata 
ou trag^die romaine". 

2) //Auf die praetextata beziehe ich auch die Worte des Aurelius 
Victor de viris ill. 52 : quam victoriam per se magnificam Q. Ennius 
amicus eius insigni laude celebravit". Quae verba ad Annalium quoque 
illam partem pertinere possunt, quae bellum Aetolicum enarrabat. 

quomodo non accipiendum sit Ambraciam fuisse Carmen 
panegyricum, quod pauUo post bellum Aetolicum finitum 
scripserit Ennius ad patroni amicique facta divulganda, 
quae postmodo in Annalibus denuo cecinerit. Nam minime 
facio cum Ribbeckio dubitante, num poeta in libro XV 
quoque Annalium hanc materiam fuse tractaverit '). Quid 
enim veri sit similius quam Ennium in primario suo opere 
bellum, cui ipse affuerit, vividissimis coloribus pinxisse, 
non capio. 

Fortasse versus, quem Nonius 469, 24 nobis ex Am- 
bracia tradidit : 

B6ne mones tute, ipse cunctas. 6n vide fortem virum I ^) 

viros doctos adduxit, ut Ambraciam fabulis Ennianis adnu- 
merarent. Qui versus tamen non impedimento est, quin 
Ambraciam in Satyrarum libris exstitisse accipiamus. Sic 
Non. 470, 13 e satyr. üb. III cita»vit : 

Nam is n6n ben vult tibi, qui me falso criminat 
Apüt te. 

Hoc fragmentum, ut et id quod praecedit, testatur in Ennii 
quoque satyris, ut postea in Horatianis, scenas inveniri 
dialogicas. 

Carmen autem panegyricum, quäle fuisse Ambraciam 
puto, in Satyrarum libris occurrisse minime mirandum est 
ei, qui notum habeat locum Diomedis (482), quem e 
Suetonio descripsit : »satyra dicitur Carmen apud Romanos 
nunc quidem maledicum et ad carpenda hominum vitia 
archaeae comoediae charactere compositum, quäle scripse- 
runt Lucilius et Horatius et Persius. set olim Carmen quod 



1) Cf. pag. 23, n. 1. 

2) Cuncfas L. Mueller scripsit pro traditis cunctato et cuncto. — En 
idem addidit; Baehrensius. 

ex variis poematibus constabat, satyra vocabatur, quäle 
scripserunt Pacuvius et Ennius." 

Ribbeckius, Seen. Rom. poes. fr. II (ed. i), praef. p. IX, 
mirandum fore putat, si Ennius praetextatas non scrip- 
sisset, dum Naevius et Pacuvius tales fabulas composuissent. 
Praeterquam quod Ennü Sabinarum fragmenta in 1. 1. 
editione secunda ipse Ribbeckius inter praetextarum reli- 
quias recepit, et ergo non opus est, ut Ambraciam prae- 
textatam esse sumamus, ut hoc poeticum genus quoque 
coluisse Ennium appareat, Ambraciam Ennü poematis 
alicuius titulum invenientes statim de Fulvii victoria cogi- 
tamus ; unde sequitur Ambraciam Carmen fuisse panegyri- 
cum, non tragoediam, et ita, ut Carmen, quod Scipio 
inscriptum est, satyrarum reliquiis adscribendum esse. 



THBSBS. 



T H E S E S. 



I. 



Macrobius, Saturn. VI, 2, 27, ad versus: 

Incedunt arbasta per alta, securibus caedunt, 
Fercellant magnas quercus, exciditar ilex, 
Fraxinus frangitur, atque abies constemitur alta, 
Finus proceras pervortunt; omne sonabat 
ArbuBtum fremitu silvai frondosai. 

annotans: „Ennius in sexto*' non erravit, ut putat Merula, 
qui illos versus iniuria ad librum VII retulit. 



II. 



Iure Merula in versu: 

Quippe vetasta virum non est satis bella moveri, 

quem e libro sexto decimo citavit Festus 257, vocabulum 
moveri in suspicionem vocavit. Tarnen pro monere, quod 
is proposuit, legere malim moneri. 

III. 

Quamquam versus hypermetri in Annalium fragmentis 
non reperiuntur, tarnen tales ab Ennio adhibitos esse e 
Gell XII, 2, 10 apparet. 

IV. 
Propert. III, 21, 11 sqq. (ed. Baehrens): 

Nunc agite, o socii, propellite in aequora navem, 

Bemommque pares dacite sorte vices, 
lungiteque extremo felicia lintea malo: 

lam liquidum nautü aura secundat iter. 

Pro nautis legendum est nobis. 

V. 
Ibidem versus 25 sq. iniuria Lachmannus delevit. 

VI. 

Cicero de Off. III, 1, 1 Publium Scipionem, Marce fili, 
eum, qui primus Africanus appellatus sit, dicere solitum 
scripsit Cato, qui fuit eius fere aequalis, ,numquam se 
minus otiosum esse quam cum otiosus, nee minus solum, 
quam cum solus esset.' Magnifica vero vox et magno viro 
ac sapiente digna: qaae declarat illum et in otio de 
negotiis cogitare et in solitudine secum loqui solitum, ut 
neque cessaret umquam et interdum colloquio alterius 
non egeret. 

Interdum^ quod prima specie sententiam pessumdare 
videtur, tamen retinendum est. 

VII. 
Liv. 88, 9, 2 (Legati Aetolorum a suis) clamore et 

iurgio exeepti, quam diu rem traherenty qualemcumque 
pacem referre iussi, cum redirent Ambraciam, Acarnanum 
insidiis prope viam positis, cum quibus beUmn erat, circura- 
venti Tyrrheum custodiendi deducuntur. 
Verba cum quibus bellum erat deleantur. 

VIII. 

Liv. 40, 18, 3 sq. L. Duronio (praetori) Apulia (sorte 
evenit); et Histri adiecti, quod Tarentini Brundisinique 
nuntiabant maritimes agros infestos transmarinarum 
navium latrociniis esse. 

Pro Histri legendum est Illyrii; cf. c 42. 

IX. 

Liv. 41, 1, 1 — (rex Histrorum Aepulo gentem) a patre 
in pace babitam armasse eoque iuventuti praedandi 
cupidae pergratus esse dicebatur. Consilium de Histrico 
belle cum haberet consul e. q. s. 

Histrico expungendum est. 



X. 



Ibidem § 6 M Aebutius tribunus militum secundae 
legionis duos mauipulos müitum ducere iussus est. 
Vox militum delenda est. 

XL 

Liv. 41, 2, 9 Unus remansit M. Licinius Strabo, 
tribunus militum tertiae legionis, cum tribus signis ab 
legione sua relictus. 

Pro relictus lege rdictis. 

^11. 

Liv. 41, 6, 2 prorogatae namque consulibus iam in 
annum provinciae erant 

Verba in annum^ nisi ipse Livius erravit, mutanda 
sunt in in tempus. 

XIII. 

Liv. 41, 10, 1 sq. Dum haec Romae geruntur, M. lunius 
et A. Manlius, qui priore anno consules fuerant, cum 
Aquileiae hibernassent, principio veris in finis Histrorum 
exercitum introduxerunt; ubi cum efluse popularentur, 
dolor magis et indignatio diripi res suas cernentes Histros, 
quam certa spes satis sibi virium adversus duos (esse) 
exercitus excivit. 

Verba et indignatio e nota marginali orta sunt. 

* 

XIV. 



^ 



Liv. 4 1 , 1 1 , 4 Ea res barbaros miraculo terruit abscisae 
aquae; et ne tum quidem memores pacis, in caedem 
coniugum ac liberorum versi e. q. s. 

Pro et legendum est at. 

XV. 

Tac. Hist. III, 67 erat illi (i. e. Vitellio) et fessa aetate 
parens; quae tamen pauds ante diebus opportuna morte 
excidium domus praevenit. 

Verba pauds ante diebus expungantur. 

XVI. 

Ibidem: XV Kalendas lanuarias audita defectione 
legionis et cohortium, quae ae Narniae dediderant, puUo 
amictu Palatio digreditur (Vitellius). 

Verba quae se Narniae dediderant deleaptur. 



